Parke eolikoaren aurka bat egin dute lesakarrek - Bortziriak - Erran.eus\nTtipi-Ttapa 2020-09-18 10:00\nEndara Bizirik taldeak jaso duen babesa eskertzeko agerraldia egin zuen irailaren 4an Lesakan.\nHautsak ederki harrotu ditu Nordex enpresak Lesakako Auzoberri auzoan egin nahi duen parke eolikoaren proiektuak. Egitasmoa geldiarazteko helburu argia dute Endara Bizirik plataformak eta Lesakako Udalak.\n«Parke eolikoa eta auzotarron bizimodua edo auzoa ez dira bateragarriak. Bietako bat soberan dago». Hori argi utzi nahi izan du Agoitz Iratzoki Altzugarai Lesakako Auzoberriko bizilagunak eta Endara Bizirik plataformako kideak. Berak bezala, auzotarrek eta herritarrek kezka handiz hartu dute Nordex enpresak Lesakan egin nahi duen parke eolikoaren proiektua, eta geldiarazteko «argudio onak eta arrazoi nahiko» badituztela dioen arren, «handiekin ezin da jakin, eta ezezkoa erran arte beldurtuak segituko dugu».\nAgoitz Irazoki, Endara Bizirik plataformako kidea.\n11 haize errota dira Nordex enpresak Lesakako Auzoberri auzoan paratu nahi dituenak, Iratzokiren arabera, «Nordexek egiten dituen haize erroten artean handienetarikoak dira, 120 metroko altuerakoak eta hegala goian denean 197 metro dituztenak». Gehiago ere bai: «haize errota bakoitzak 25 metroko hormigoizko oinarria izanen luke, bertze hainbertze libre eta 30x40 metroko parkinga. Dena mendi kasko batean egin nahi dute, atera kontuan zenbat kendu beharko lioketen mendiari». Gisa berean, «sei metro zabaleko pista» aurreikusi dutela oroitarazi du, baita «haize errotak lur azpitik kable eta hodi bidez lotuak» egonen liratekeela ere: «horretarako egin beharko luketen lur mugimendu guztia kontuan hartu behar da. Azpiestazio bat ere izanen genuke...», dio. «Hori guztia 40 lagun bizi garen 22 baserriren inguruan».\nProiektuaren berri izan orduko hasi ziren auzotarren harat-honatak. Ladis Satrustegi Altzugarai Lesakako alkateak adierazi duenez, «maiatzaren 18an jaso genuen Nordex enpresak egindako memoria Nafarroako Gobernuaren jakinarazpen baten bidez». Aitortu digu «harridura handiz» hartu zutela, «proiektuaren berri izan genuen lehenbiziko aldia baitzen». «Proiektu handia» zela ikusita, «egun batzuk behar izan genituen informatu eta nondik jo aztertzeko. Kontaktu tekniko eta politiko batzuk ere egin genituen».\nNotizia beranduago ailegatu zen auzotarrengana. Iratzokik ongi gogoan du eguna: «ekainaren 4a izan zen, sare sozialen bidez». Asteburu berean osatu zuten Endara Bizirik plataforma: «batekin eta bertzearekin mintzatuz auzo guztia kontra ginela konturatu ginen eta ekainaren 7an bilera egin eta plataforma sortu genuen».\n«Hunkigarria izan da hartu dugun babesa».\nAgoitz IRAZOKI, Endara Bizirik plataformako kidea\nTaldea osatu orduko, «komunikabide eta sare sozialen bidez gure jarreraren berri» eman zuten. «Gero, proiektua aztertu ondotik, hurbileko baserri auzoetan jendeari informazioa zabaltzen hasi ginen: Zala, Nabaz, Katazpegi, Endara-erreka, Alkaiaga, Zalain-Zokon...». Auzoz auzo informazio bilerak egin ondotik, Lesaka herrira jo zuten: «Lesakan ikaragarrizko harrera eta babesa izan genuen, hasiera-hasieratik denon arazoa dela ikusi zuten eta arront eskertuak gaude». Hala, «herritarren eta herriko merkatarien aldetik jasotako laguntza eta babesa hunkigarriak» izan direla dio.\nBortzirietan herriz herri ere bilerak egin zituzten eta handik Oiartzunera, Oreretara eta Irunera jo zuten: «harrera izugarria izan zen».\nProiektua han eta hemen aurkeztuz pasatu dute uda, baita sinadurak biltzen ere eta «kontent» gelditu dira erantzunarekin: «gure hasierako asmoa 1.000 sinadura biltzea zen eta aurreikuspenak aise gainditu ditugu. 3.433 sinadura izan dira eta horietatik 1.300 herrian bildutakoak».\nPlataforma eta udala ere agudo hasi ziren elkarlanean: «bi udal taldeak plataforma osatu zuten bizilagunekin elkartu ginen eta ordura arte genuen informazioa elkarbanatu eta bakoitzaren jarrerak zeintzuk ziren azaldu genituen», aipatu digu alkateak. «Denok helburu bera» genuela ikusitakoan, «pleno bidez proiektuaren aurkako mozio bat onartu genuen aho batez, eta gai hau lantzeko batzorde bat osatu genuen». Bi udal taldeetako hiruna ordezkarik eta plataformako bertze hiru kidek osatzen dute batzordea.\nSatrustegirekin batera, batzorde horretako kidea da Iratzoki eta «bi udal taldeen konpromiso izugarria» nabarmendu nahi izan du: «Auzoberri ez da sekula egon hain ataka estuan eta bi udal taldeek hasieratik bat egin dute gurekin. Batzordea proiektuaren aurka egiteko erreminta bihurtu da eta udalaren jarrera ere eskertu nahi dugu».\nEsker ona ez da aldebakarrekoa. Satrustegik «Endara Bizirik-ekoak zoriondu eta eskertu» nahi izan ditu: «ez da batere erraza egin duten lana, hainbertze lagun modu horretan mugiaraztea. Ordu aunitz sartu eta esfortzu handia egin dute, eta izandako emaitza lortzeko egin duten modua eredugarria izan da. Auzolanaren adibide garbia izan dira».\nUdala ere kontra\nAuzotarren gisa, udalak ere ez du begi onez jo parke eolikoa: «proiektuaren memoria leituta, segituan ohartu ginen gabezia nagusienaz: Lesaka eta lesakarrak kontuan hartu gabe egindako proiektua da, guztion ondare diren mendiak enpresa pribatu baten interesetarako erabili nahi dituzte». Alkatearen hitzetan, «lesakarrontzat gune hagitz bereziak dira mendi horiek, eta hor dauden ondare kultural, historiko eta naturalez gain, biziberritzen ari den auzo oso bati zuzenean eragiten dio, hauen bizi kalitatea ikaragarri kaltetuz».\nBide batez, herrian sumatzen diren kontuez ere aritu da Satrustegi: «ostatuetako elkarrizketetan ideia eta zurrumurru aunitz aditzen dira: dirua utziko duela, bertakoentzat lana sortuko duela...». Horiei erantzun nahi izan die: «guk leitu dugun proiektuan ez da horrelako deus ere aipatzen eta proiektuan paratzen duenari egin behar diogu kasu, eztabaida antzu horietan eta hipotesietan sartu gabe».\nProiektuarekiko desadostasuna adieraziz, Nordexek Nafarroako Gobernuan aurkeztutako memoriari bateko eta bertzeko udalek eta taldeek erantzun diote. Lesakako Udalak, erraterako, txosten bat egin du. Satrustegik azaldu digunez, «Lesakako hirigintza plana kontuan hartuta, Nasuvinsaren laguntzarekin, batzordean garbi ikusi zen proiektuaren kontra jotzeko oinarriak bazeudela, lur horien erabilera mugatua baitago». Horren harira, «hirigintza planak horrelako azpiegiturak espresuki debekatzen dituela», gaineratu du Iratzokik. Hortaz gain, «11 haize errotetatik bederatzi herri-lurretan paratzeko asmoa dutela eta komunalek baimentzeko aukera udalaren esku uzten duen araudia berezia dutela», gogoratu du alkateak.\nPlataformako kidearen hitzetan, «legea diferentea da etxebizitza bakartua edo herrigunekoa denean. Herrigunekoen kasuan, etxebizitzetatik guttienez mila metro behar dira haize errotak muntatzeko. Horixe zen gure hasierako kezka baina kasu honetan, Auzoberri auzo tradizionala denez, herrigunearen eskubide berak izanen lituzke. Hala ez balitz, haize-errotak bertatik bertara paratzen ahal izanen lituzkete, beti ere 50 dezibelio ailegatuko ez balira».\n«Auzoberriren biziraupena kolokan dago»\nBertzalde, alkateak argitu duenez, «ingurumenaren eta ondarearen inguruko iradokizunak, partikularrek egindakoak...» ere aurkeztu zituzten gobernuan, bildutako 3.433 sinadurekin batera, baita «inguruko herrietako udalek egindako kontrako txostenak» ere. Horren harira, Iratzokik «Oiartzun, Irun eta Errenteriako udalek egindako lan handia eta erakutsitako konpromiso izugarria» nabarmendu ditu: «Oiartzungo eta Irungo udalek gaia arront serio hartu eta proiektua Aiako Harriak parke naturalarekin muga-mugan izaki, hagitz txosten landuak egin dituzte euren kezka agertuz».\nEnpresak adierazpenik ez\nNafarroako Gobernuarengana ere jo dute, eta alkateak dioenez, «gobernuko teknikoekin eta politikariekin» solas egin dute. Enpresako teknikari batzuekin bildu izana ere onartu du Satrustegik, «informazio lortzeko asmoz». TTIPI-TTAPAk ere jo du enpresaren atea, eta han eta hemen saiatu ondotik, «garatzen ari diren proiektuen inguruan adierazpenik ez dugu egiten» erranez erantzun dute.\nBaditugu nahiko arrazoi proiektua geldiarazteko»\nUda mugituaren ondotik, auzotarrek «erne» segituko dutela erran digu Iratzokik, «ez baitugu onartzen energia berriztagarrien aitzakian zernahi eta nolanahi egitea». Proiektua geldiarazteko «nahiko motibo» ikusten ditu eta berak bezala, alkateak ere bai: «egin ditugun iradokizunekin biziki uste dut arrazoi nahikoak ditugula enpresaren nahiak geldiarazteko». Halere, Satrustegik berak adierazi du «azken hitza nork duen %100ean ziurtatzea zaila dela, denak baitakigu nola konplikatzen ahal diren gai hauek». Iratzokiren ustez, «enpresak hemen parkea egiteko duen interesaren arabera erabakiko du aitzinera segitu edo ez».\nBatek zein bertzeak argi dute bidea eta, hemendik aitzinera, «badaezpada ere hurrengo fasea prestatzean» hasiko direla aitortu digu Iratzokik, «enpresak aitzinera eginen balu, ingurumen inpaktuaren txostena eginen luke eta hori aurkeztutakoan 30 eguneko epea izanen genuke alegazioak aurkezteko. Denbora gutti denez, lehenagotik mugitzea komeni da».\n«Ez dugu onartuko proiektua inposatzea»\nAlkatea «gure esku dagoen guztia» egiteko prest agertu da «erabakia hemen hartu dadin, eta ez dugu onartuko Nafarroako Gobernuak edo Nordexek proiektua inposatzea». Iratzokik, bere aldetik, argi du «Auzoberri auzoaren biziraupena kolokan» dagoela: «nor biziko da bueltan-bueltan haize errotaz inguratuta eta itota geldituko litzatekeen auzoan? Parke eolikoa muntatzen badigute arront zaila izanen dugu auzoan bizitzen segitzea. Gure belaunaldia joaten denean edo akaso lehenagotik ere hor ez da inor geldituko». Gerora gerta daitekeenaz ere ohartarazi nahi izan du: «50-60 urtez energia atera eta ez dakigu gero zer gertatuko litzatekeen, hori ez da legeetan ageri. Errentagarria bihurtzen ez denean dena betiko hor gelditzeko arrisku handia ikusten dugu».\n«Nafarroa hegoaldea parke eolikoz bete dutenean iparraldean hasi dira»\nMartin Zelaia Gartzia, Sustrai Erakuntza fundazioko kidea\nLesakan eta Nafarroan egin nahi dituzten parke eolikoen proiektuak hurbiletik segitzen ari dira Sustrai Erakuntza fundazioan eta horren harira mintzatu da Zelaia.\nOrain arte Nafarroa hegoaldean eraiki dituzte parke eolikoak. Orain iparraldean ere zabaldu nahi dituzte...\nBai, lehen Erriberan eta erdialdean bakarrik egiten ziren parke eolikoak, baina badirudi eremu horiek beteta daudela eta orain enpresei Nafarroa iparraldea bakarrik gelditzen zaiela. Urte hasieran Sacyr enpresak Iruñerria iparraldean bortz parke egin nahi dituztela jakin genuen eta gero Lesakakoaren berri izan genuen. Duela bi hilabete bertze bi aurkeztu dituzte, bat Etxauri aldean eta bertzea Lizarraldean. Plaka fotovoltaikoen parkeak egiteko hainbat eskaera ere egin dituzte. Alde horretatik, udazkena gogorra izanen dela iduri du.\nNafarroako parke eolikoetan, dagoeneko herrialdean behar dena baino elektrizitate gehiago sortzen dela adierazi izan duzue...\nEnergia osoa kontuan hartuz, petrolioa, gas naturala eta ikatza bezalako erregai fosilak erabiltzen dugun energiaren %80 dira eta guztia kanpotik ekartzen da. Baina elektrizitatearen kasuan, Nafarroan behar den adina bertan sortzen da. Nafarroan, energia berriztagarriekin eta Castejongo zentral termikoarekin sortzen duguna erabiltzen dugun elektrizitatea baino gehiago da eta gainera, esportatu egiten da: Gipuzkoara, Errioxara, Aragoira... Parke eoliko gehiago eraikiz gero, Nafarroan ez genuke elektrizitate gehiago edukiko. Izan ere, denek aldi berean sortuko lukete elektrizitatea eta ez litzateke hemen kontsumitzeko izanen, kanpora bidaltzeko baizik. EAEn energia berriztagarrietatik elektrizitate gutxi ateratzen dela kontuan hartuz, Lesakako parkekoa Donostia aldera bideratzeko izanen litzatekeela pentsa daiteke.\nNafarroako Gobernuaren energia planak egungo ahalmena handitzea du helburu...\n2018ko Energia Planean 2030erako oraingo parke eolikoen kopurua bikoiztea aurreikusi zen. Orain arteko proiektuekin kopurua erabat gainditua da eta esku artean dituzten parke guztiak eginez gero, bikoiztu ez ezik, hirukoiztu edo gehiago eginen litzateke.\nGobernuak parke batzuk galarazi eta bertze batzuk baimendu ditu. Lesakakoa nola ikusten duzu?\nZaila da zer gertatuko den jakitea. Nafarroako Gobernuak parke eoliko ttiki batzuk galarazi ditu, batez ere haize errota batzuk kendu ditu, adibidez, lehen 20 zeuden tokian 15 utziz. Energia Planaren arabera, herrigunetik mila metro behar dira haize errotak eraikitzeko. Lesakako kasuan, baserriak bertan daude baina gobernuak eremu hori landa eremu izendatua duenez, haize errotak paratu daitezkeela dio. Leku horretan jendea bizi den baserriak daudela eta eragina jasanezina izanen dela kontuan hartuz, gobernuak proiektua ez onartzea da orain erronka.\nLesakako Udala aurka egoteak lagunduko luke?\nLagundu bai, baina guztiz oztopatu ez. Oraindik lehenbiziko fasean gaude, enpresak aurreproiektua aurkeztu du eta gobernuak udaletara eta bertze taldetara bidali du iritzia jasotzeko. Enpresak aitzinera segitzen badu, horiek kontuan hartuta, ingurumenean duen eragina azaltzen duen txostena prestatu beharko du eta txosten hori jende aitzinean paratuko dute alegazioak aurkezteko. Gobernuak txostena eta alegazioak eskuetan dituenean hartuko du txostenaren gaineko erabakia. Onartuz gero, enpresak behin betiko proiektua aurkeztuko luke.\nZein da zuen ustez bidea?\nParke eoliko edo fotovoltaiko gehiago egiteak ez du kontsumitzen dugun energia kopuruaren arazoa estaliko, kontsumitzen dugun energiaren %20 baino ez baita elektrizitatea. Elektrizitatea kontsumitzen dugun energiaren %20 da. Hortaz, guztiz beharrezkoa da energia kontsumoa murriztea, ez dago bertze soluziorik. Horrekin batera, energia berriztagarria lortzeko egiten diren azpiegiturak ingurumenarekin eta herritarren bizitzarekin bateragarriak izan behar dute, ahalik eta kalte guttien sortuz.\nHemendik aitzinera ingurunea suntsituko duten proiektu gehiago etorriko dira. Hau olatu handi bat izanen da, ingurugiroa suntsituko duena olatu bat. Horrela ezin da aldaketa klimatikoaren aurka egin. Formak eta moduak aldatu behar dira.


Euskal Herriko Unibertsitateko (UPV/EHU) Didaktika eta Eskola Antolakuntza saileko irakaslea. Informazioaren eta Komunikazioaren Teknologiak ikasgaia ematen du Hezkuntza eta Kirol Fakultatean, eta IKTak eta Konpetentzia Digitalak Hezkuntzan, Etengabeko Formakuntzan eta Hizkuntzen Irakaskuntzan online graduondokoan parte hartzen du. Practicum eta GrAL batzordeko kidea eta Eskolako Aniztasuna Diziplina arteko Moduluaren koordinatzailea.\nIkHezi (IT 1304-19) Eusko Jaurlaritzako talde kontsolidatuko ikertzailea. Hezkuntza-teknologia, gaitasun digitala, irakasleen prestakuntza, ikaskuntza-zerbitzua eta genero ikuspegia dira haren lan-ildo nagusiak.\nBere doktore-tesiak adingabeen Interneten erabilera-ohiturak eta online bizi dituzten egoera gatazkatsuak ezagutu nahi izan ditu, eta, horrela, Lehen Hezkuntzako geletan Interneten erabilera arduratsua lantzeko prestakuntza-ekintza bat eskaini. Emaitzak gizartean transmititzea garrantzi handikoa denez, dibulgazio-ekintza ugari egin ditu.\nFilosofia eta Hezkuntza Zientzietan doktorea, 2019\nPsikodidaktikan masterra, 2016\nHaur Hezkuntzan graduatua, 2015


Oraingoan, bikote - Debagoiena - Goiena.eus\nXabi Urzelai 2015-12-02 17:12\nIrujo eta Rezusta aurrez aurre izan dira aurten; orain, bikotea osatuko dute.\nBuruz Burukoan aurrez aurre izan dira Irujo eta Rezusta aurten, eta hastear dagoen Eskuz Binakoan bikotea osatuko dute. Aste barruan aurkeztu dituzte Aspe eta Asegarce enpresek txapelketara begira izango dituzten ordezkariak. Eta, Beñat Rezusta pilotari bergararrak ez du nolanahiko bikotea izango; Finala galdu berri, ikusteko dago Iberokoak txapelketa hontan errebantxarako zenbaterainoko amorrua izango duen.\nEgubakoitzean Zumaian hasiko den txapelketan pilotak berak jarriko du bakoitza bere lekuan, baina aurrez, Irujo-Rezusta bikotea da Asperen apustu sendoetako bat. Eta eurekin batera, azpimarratzekoa da Ezkurdiak eta Barriolak osatuko dutena. Asegarceren partetik ez dago zalantzarik, Aimar Olaizolak aurten bi txapela jantzi berri dituen Urrutikoetxea izango duelako atzean lagun, eta eurak dira taldekako kanporaketa gainditzeko faborito.\nHala, abenduaren 4tik urtarrilaren 17ra final-laurdenetako lehenengo itzulia jokatuko dute –ligaxka eran–, eta jarraian, martxoaren 6ra arte jokatuko dute bigarren itzulia. Final-erdiak martxoaren 12 eta 27 bitartean jokatuko dituzte, eta apirilaren 10ean izango da finala -erabakitzeke dago non.\nAltuna III-Merino II


PAG 6/32 - TOTAL 375 Jabetzak\npisu - Alicante (San Gabriel) , Eraikitako azalera 102.05m2, 12m2, 3 Gelak, 2 bainugelak, 60 Itsasora...\npisu - Alicante (Carolinas altas) , Eraikitako azalera 80m2, 2 Gelak, 2 bainugelak, Igogailua.\npisu - Alicante (Carolinas altas) , Eraikitako azalera 80m2, 3 Gelak, 2 bainugelak, Igogailua.\npisu - Murcia (Avenida Juan De Borbon) , Eraikitako azalera 120m2, 20m2, 3 Gelak, 2 bainugelak,...\npisu - Alicante (Virgen del remedio) , Eraikitako azalera 78.14m2, 4 Gelak, 1 bainugelak.\npisu - Murcia , Eraikitako azalera 116.27m2, 2 Gelak, 1 bainugelak.\ntxaleta - Fortuna , Eraikitako azalera 80m2, 2 Gelak, 1 bainugelak.\nSalmenta 60.800 €\npisu - Alicante (La florida portazgo) , Eraikitako azalera 75.51m2, 3 Gelak, 1 bainugelak.\nSalmenta 36.800 €\npisu - Villafranqueza , Eraikitako azalera 81m2, 3 Gelak, 1 bainugelak.\npisu - Alicante (Juan XXIII) , Eraikitako azalera 105m2, 10m2, 4 Gelak, 2 bainugelak.


Proiektu berri bat disfrutatzen - Santutxu y más\nProiektu berri bat disfrutatzen\nPágina principal > Artículos > Proiektu berri bat disfrutatzen\nGaizka Salazar, Gatibu taldeko bateri-joleak, EraBatera taldea sortu du. Santutxuarrak, momentu latz batean sorturiko abestiak abiapuntu izanik, ideia garatu, proiektuari forma eman eta taldea bere osotasunean sortzea lortu du. Antipodetan deituriko diska, berak eginiko bederatzi abestiz osatua dago eta Gaizkak, elkarrizketa honetan, guzti honen inguruko nondik norakoak kontatu dizkigu.\nZelan eta zergatik sortu zen Erabatera?\nHau dator aita hil zitzaigulako duela urte batzuk eta min horretatik abiatuta hasi nintzen kantuen zirriboroak egiten.\nPixkanaka etorri ziren letra batzuk, melodía bat eta hasi nintzen abestiak pilatzen, beraz, hortik hasi zen. Esan daiteke abiapuntua izan zela min hori bideratzeko era bat.\nZuk ez zenuen ikusten taldea sortzeko aukera zegoela?\nNik ez nuen pentsatzen ez diska bat egitea ez talde bat sortzea ez gira bat egitea ere. Hastapeneko ideia edo beharra zen barruan neukana ateratzea eta ez zegoen gehiagorik.\nProiektu berria. Oso osorik zuk sortua. Zerk bultzatu zaitu zure ideia garatu, proiektuari forma eman eta bere osotasunean sortzera?\nEtxean sortu ditut kanta guztiak, bai musika eta bai letrak bi kantuen letrak izan ezik, Iker Olabarrietak egin baiditu Antipodetan eta Oinak abestien letrak baina beste guztia nirea da.\nEtxean sortua da, hor hasi zen. Dena grabatu eta familia eta lagunei erakutsi nien eta haiek zuzen zunenean erantzun zidaten proiektuak itxura ona zuela, beraz, hori izan zen aurrera pausoa ematea erabaki nuen momentua.\nOrduan, Beñati deitu, proiektua zein zen kontatu eta berak baiezkoa eman zidan kantak entzun gabe. Pixka bat inkoszientea izan zen zentzu horretan.\nGeroago Mikel, niretzako anai baten modukoa, baietz esan eta azkenik Iurgiri demoa bidali eta berak entzun ostean ere baietza eman zidan.\nHorrela sortu zen taldea.\nMikel Caballero baxu jotzailea (Gatibu), Beñat Serna gitarran (Ken Zazpi), Jurgi Ekiza ahotsean (Willis Drummond). Zuk aukeratutako musikariak. Zer dela eta aukeratu dituzu hain zuzen ere hiru musikari hauek zure proiekturako?\nMikel niretzako anai bat bezala delako, berarekin urte askotan aritu izan naiz jotzen eta berak jarraian kantuak ezagutu gabe baiezkoa eman zidan.\nKantuak ezberdinak dira euren artean, kolore ezberdinetako abestiak dira ez dute estilo zehatz bat segitzen orduan ikutu guzti horiek batzen dituen persona aproposa Beñat zela jakin nuen hasieratik.\nAzkenik, aspalditik gustatzen zait Iurgiren ahotsa eta bere kantatzeko era, gainera bere ahotsaren tesitura eta nirea ia berdinak dira beraz deitu eta demoa bidali nion. Abeslari bat aukeratzekotan bera izan behar zen.\nHitzak zuk zeuk egina. Hain zuzen ere diskak daramatzan bederatzi abestiak zureak dira. Noiztik datorkizu letrak egiteko nahia?\nAitarena baino lehen egia esan pare bat abesti egin izan nituen nire bizitza osoan. Batzutan gitarra eta pianoa hartu eta eurekaz jolasten nuen baina besterik gabe, zerbait egin eta ahaztu, ez nuen grabatzen.\nAzkenean aitarena gertatu eta hasi nintzen ez serioz baina bai azkenean betebeharrak eraman ninduela horretara.\nLetrak egiten jarraitzeko asmoa duzu?\nBai, hain zuzen ere orain zuzenekoan diskaz aparte beste abesti batzuk jotzen ditugu eta beste bost abesti gehiago egin izan ditut.\nBaneuzkan ideia horiek baina orain gehiago garatu eta letrak egin ditut abesti bilakatu direnak. Gero eta ilusio eta gogo gehiagorekin nago abestiak egiteko.\nPentsatzen dut EraBaterarentzako izango direla eta ez badira ba niretzako izango dira. Bai, nahi edo behar hori hor dago.\nZertara dator Antipodetan izenburua?\nAntipodetan da kantu baten izenburua eta aparte aukeratu nuen izenburu hori kantu hoiek sortu nituen momentu horietan sentitzen nintzelako ni nintzenaren antipodetan nengoela.\nPortadaren argazkiak ere zuhaitz bat gora eta behera aldi berean, hortik dihoa.\nSingleak zuk aukeratu zenituen?\nBai, singlea nik aukeratu nuen, lehena Antipodetan eta gero Aurrez Aurre.\nEta taldearen izena?\nBa taldearen izena hitz jokoa da, neskalagunarekin pentsatzen ibili nintzen izen bat behar nuela eta berari okurritu zitzaion.\nEraBatera, alde batetik da nik daukadan era bat musika egiteko, beste aldetik, ni baterijolea izanda ba EraBatera erderaz esanda: “es la era de la batería” orduan hitz joko bat da hiru alde ezberdinetatik ikusita. Nik uste dut talde izena ondo dagoela.\nZein estilo musikalean koka genezake diska?\nEgia da kantu gehienek rock kutsua dutela baina beste batzuek pop edota zenbait pertsonek esan bezala indie-rocka dutela. Hortik dabil asuntoa. Egia da dauzkagun edo gustatzen zaizkidan musika estiloak pixka bat nahastu ditudala eta egin dudana da nire erara, nire “EraBatera” egin. Bai horrela da, rock, pop eta indie, hortik dihoa gutxi gora behera.\nGrabazioa Lorentzo Records eta Muxikon estudioetan egin duzue. Zelakoa izan da prozesua?\nBa prozesua izan da ohituta gaudenaren guztiz kontrakoa, hau da, normalean entsegu lokalean lantzen dira kantuak eta gero estudioara pasatzen da grabatzera.\nKasu honetan nik etxean bakarka landu dut dena. Hasiera batean bateria grabatu nuen, gero Mikelek baxua, Beñatek gitarra eta azkenez Iurgik ahotsa.\nHorien ostean Eñaut Gaztañagak sinteak grabatu zituen eta gero kolaborazioak etorri ziren.\nProzesua egia esan oso ezberdina izan da, guztiz kontrakoa, izan ere aitortu beharra daukat taldekideek Iurgi behin diskoa bukatuta zegoela, afari batean ezagutu zutela.\nEz ohikoa da baina dena den egia da diskak soinu brutala duela.\nAipatzekoa da Iñigo Etxebarrietak, “Pitu”, Muxikon estudioko soinu teknikariak egindako lana. Izan ere, berari esker diskak badauka halako soinu potente eta oso konpaktoa.\nZer sentitu zenuen EraBatera taldeak emandako lehen entseguarekin?\nBeitu lehen entsegua izan zen nahiko inpaktantea ze bat batean elkarrekin jo genituen inoiz elkarrekin jo ez genituen hiru abesti ze lehen esan bezala, denak bakoitzak bere kabuz landu ditugu.\nTira, hiru abesti horiek lehen aldiz jotzean momentu inpaktantea eta emozio aldetik hunkigarria izan zen guztiz. Orain ere kontatzean oilo ipurdia jartzen zait.\nEta lehen kontzertuarekin?\nBilboko kontzertuan aitortu beharra daukat burua pixkat astoratuta nuela; emozio asko, lan gehiegi, lehenengo kontzertua, familia, lagunak… nahiko kañeroa izan zen fisikoki eta baita mentalki ere.\nBaina bueno hiru kontzertu hauek oso ondo atera dira eta pozik gaude.\nEsan beharra daukat orain taula gainean seikote bezala gaudela; gitarran Josu Aginaga dago eta teklatu eta gitarra akustikoan Miguel Moyano.\nAzkenik, momentuz harro lortutakoarekin? Aurrera jarraitzeko asmoz?\nBai, ideia aurrera jarraitzea da. Oso pozik gaude eta gure artean pila bat disfrutatzen.\nKritikak ere oso onak izan dira gauza da orain agenda kontua konplikatu xamar dagoela bai Gatibu, Willis Drummond eta Ken Zazpi taldeekin konpagintazeko.\nOrduan agenda aldetik dena kordinatzea zaila da baina jaso ditugu jada proposamen batzuk eta dena ondo ikusi eta antolatu beharra dago ez dugulako edozein tokitan eta edozein eratara jo nahi baina bai, intentzioa jarraitzea da.\nBide batez, eskerrak eman nahi dizkiet diskan parte hartu duten guztiei ze beraiek barik inposiblea izango litzateke guzti hau.\nPrevious StoryLUIS BRIÑAS-SANTUTXU\nNext StoryAndrea Heuschmid y Oiane Valero. Asociación Baskale


Zenbat irauten du esne mota bakoitzak? | Consumer\nEsnea kontserbatzeko denbora aldatu egin da tratamendu termikoaren arabera (pasteurizazioa edo esterilizazioa)\nKontsumitzeko merkaturatzen den esnea ez da berdina. Zenbait industria-prozesutatik igarotzen da, hala nola homogeneizaziotik, eta tratamendu termikoak egiten dizkie germenak suntsitzeko. Pasteurizazioa, esterilizazioa eta UHT dira nagusiak. Kasu horietan, beroa higienizatzaile ahaltsua da, eta haren helburuak dira kontserbazioa luzatzea, mikrobio-karga murriztea eta balizko mikroorganismo patogenoak eta esporak desagerraraztea. Jasotako tratamendu-motaren araberakoa izango da, neurri handi batean, kontserbazio-denbora. Artikuluak azaltzen du zein diren esnetan aplikatzen diren tratamendu termiko nagusiak eta zer eragin duten, baita etxean nola kontserbatu ere.\nEsne gordina oso egokia da mikroorganismoak hazteko. Horietako batzuk onuragarriak dira, hala nola bakterio laktikoak, baina beste batzuek eragin patogenoa dute, batez ere Campylobacter, Salmonella eta E. coli. Konposizio kimikoaren eta ur asko izatearen ondorio da hori (uraren pisuaren %80 ura da). Europako Batasunean, esne gordinaren zuzeneko horniketa ez dago baimenduta, horrek mikroorganismoak hartzeko arriskua ekarriko bailuke.\nBero bizia da esnea kontserbatzeko gehien erabiltzen den tratamendu termikoetako bat. Industria-eremuan, salgai jarri aurretik tratamenduak aplikatzen diren lekuan, efektuak aldatu egiten dira tenperatura-denbora binomioaren arabera, horrek zehazten baitu beroak elikagaian duen eragina. Hala, esne pasteurizatua, esterilizatua edo UHT esan daiteke, oro har.\nTratamendu termikoak eta esnean dituen ondorioak\nMerkaturatzen den esnea hainbat industria-prozesutatik igarotzen da, hala nola homogeneizaziotik, eta tratamendu termikoak ematen zaizkio germenak suntsitzeko. Izan ere, mantenugai ugari dituelako eta animalia-jatorriagatik, esnea osasun-arriskuko elikagaia da, eta higienizatu egin behar da kontsumitu aurretik. Neurri egokiak hartzen ez badira, Campylobacter, Listeria, Shigella, Yersinia eta Brucella dira elikagai honen bidez transmititu daitezkeen patogenoak. Elikagaietan bero bizia aplikatzeko, tratamendu termiko konbentzionalak erabiltzen dira, eta tratamendu horiek, gainera, elikagaiaren kontserbazioa luzatzeko erabiltzen dira.\nEsne pasteurizatuak 70 ºc inguruko tratamendu termikoa egiten du 15-20 segundoz, eta hoztu egiten da 6 ºc-ra iritsi arte. Nahikoa da mikroorganismo patogenoak, baina ez haien esporak, suntsitzeko, mikroorganismoen erresistentzia-forma baitira. Ez da iraupen luzeko produktua; beraz, hozte-tenperaturan mantendu eta bi egunetik hiru egunera bitarteko epean kontsumitu behar da. Eguneko esne fresko gisa merkaturatzen da.\nEsne esterilizatua 100-120 ºc inguruko tenperaturan jartzen da 20 segundoz, mikroorganismo guztiak suntsitzeko. Tratamendu biziena da, eta elikagaian bizi-mota guztiak inaktibatzea du helburu. Emaitza produktu egonkor bat da, eta kontserbazio-epe luzea du. Ontzi opakuetan merkaturatzen da, eta bost edo sei hilabetez gorde daiteke, irekitzen ez bada. Behin ireki ondoren, lau edo sei egunera iristen da hozkailuan. Tratamendu-mota hori ia ez da erabiltzen, eta UHT edo uperizatua erabili da.\nUHT edo uperizatua 100 ºc-tik gorako tenperaturan tratatu da hiru edo lau segundotan, eta, ondoren, azkar hozten da. Horri esker, ia osorik mantentzen dira produktuaren ezaugarri nutritiboak, eta mikroorganismoen presentzia ia guztiak ezabatzen dira. Giro-tenperaturan hiru hilabetez eduki daiteke, ontzia ireki gabe. Behin irekita, hozkailuan gorde behar da, gehienez ere lau egunetik sei egunera.\nUr pixka batekin lurrundutako esnea deshidratazio partzial baten ondorio da. Kontserbazioaren bidez ziurtatzen da esterilizazioaren bidez, tenperatura altuetan tratamendu termikoa eginez, kontserbazio-epe luzearekin produktu egonkorra ahalbidetzen baitu. Produktu hau brik-aren antzeko ontzietan merkaturatzen da. Ontzia itxita dagoela, esne lurrundua egoera onean egon daiteke hainbat hilabetez. Behin irekita, leku fresko eta babestu batean egon behar du, gehienez hiru egunetik lau egunera.\nEsne hauts deshidratatua esne likidoaren deshidrataziotik lortzen da. Urik ez duenez, likidoak baino denbora gehiago irauten du. Behin berrosatutakoan, jatorrizko esnearen antzeko nutrizio-balioa du.\nTratamendu horiek elaborazio-prozesu bakoitzean lotutako arriskuak identifikatzeko gai diren autokontrol-sistemak dituzten industrietan ezartzen dira, eta horiek saihesteko beharrezko neurriak ezartzen dituzte. Kontrolen helburua produktuaren segurtasuna eta kalitatea balioztatzea da. Tratamendu konbentzionalen ondoan, ordea, bestelako tratamendu alternatiboak ere garatu dira, adibidez, beroketa ohikoa edo hutsean egostea.\nEsnea etxean nola kontserbatu\nEsnea dendetan dago, oinarrizko bi formatutan: plastikozko botilak edo tetrabrikak. Bi ontziratze mota horiek, deskribatutako tratamenduekin, luze kontserbatuta egon behar dute, baita giro-tenperaturan ere, ontzia itxita dagoela. Baina hori aldatu egiten da irekitzen denean. Kasu horretan, komeni da zenbait jarraibide gogoratzea, hala nola ontziak erosi diren ordena berean irekitzea.\nGainera, komeni da esne-ontziak itxita edukitzea, beste elikagai batzuen usain sendoetatik babesteko, eta, ahal den guztietan, esnea jatorrizko ontzian uztea, zaporea eta elikadura-balioa hobeto kontserbatzeko. Ontzi itxiak giro-tenperaturan egon badaitezke ere, ireki ondoren, hozkailuko hozte-tenperaturan gorde behar dira.


2017. urtean goi-mailako kirol lehiaketak eta maila goreneko estatuko emakumeen ligatan parte hartzeko diru-laguntzak - Hezkuntza, Hizkuntza Politika eta Kultura Saila - Euskadi.eus\n2017. urtean goi-mailako kirol lehiaketak eta maila goreneko estatuko emakumeen ligatan parte hartzeko diru-laguntzak\n1.- 2017an egingo edo hasiko diren kirol-lehiaketa ofizialetan, nazioarteko esparrua eta izaera dutenetan, kategoria absolutuan, eta emakumezkoen kategoria absolutuko liga estataletan parte hartzeko diru-laguntzak emateko erregimena ezartzen du agindu honek.\n2.- 2017. urtean hasten diren ekitaldietarako ematen diren diru-laguntzak ezingo dira erabili urtealdi horretatik kanpoko gastuak ordaintzeko. Honako gastu hauek izango dira diru-laguntzaren xede: garraioa, ostatua, ekipajea eta logistika.\n1.- Probaren maila (45 punturaino):\n● Lehiaketan sartzeko sistema: 10 punturaino.\nLehiaketan sartzeko sistemaren zailtasuna baloratuko da; 10 punturaino emango zaizkie aurre-sailkapena duten lehiaketei, eta 0 puntu nahieran sartzeko edo gonbidapen bidezko sistema dutenei.\nAzken 10 urteetako nazioarteko parte-hartzearen jarraitutasuna. Kategoria absolutuko emakumezkoen liga estatalean parte-hartzearen jarraitutasuna azken 10 urteetan (5 punturaino).\n3.- Aurrekontu-faktoreak (25 punturaino).\n4.- Jardunaldi - edo proba -kopurua (20 punturaino)\nAGINDUA, 2017ko irailaren 12koa, Kultura eta Hizkuntza Politikako sailburuarena, zeinaren bidez ezartzen baita diru-laguntzak emateko erregimena 2017an egingo edo hasiko diren kirol-lehiaketa ofizialetan parte hartzeko, nazioarteko eremua eta izaera dutenetan, kategoria absolutuan, eta emakumezkoen liga nazionaletan, kategoria absolutuan Deialdiaren araudia\nMemoria (II.Eranskina) (pdf , 911.58 KB)\nBalantzea (IV.Eranskina) (pdf , 1.22 MB)


Literatur Emailuak » Txillardegi eta Arestiren lehenengo ipuina\nAza 16 07\nTxillardegi eta Arestiren lehenengo ipuina\nOraintxe 50 urte dira Txillardegiren eta Gabriel Arestiren lehenengo ipuinak argitaratu zirela Egan aldizkarian (1957, 5/6 zenbakia). Orangutanen ugartea du izenburua Txillardegirenak eta Arestirenak Umezurtz aberatsak Gabonetan jokatu nahi.\nTxillardegiren ipuineko Joanes, Izargi ontzian kapitain zela, irla harrigarri batera iritsi zen. Hango biztanleak gizaki deitzeko tximuegi ziren eta tximu deitzeko gizakiegi. Zenbait urteren buruan zientifiko talde batek bidaia antolatu zuen, ziminoaren eta gizakiaren arteko katebegi galduaren bila.\nArestiren ipuinean, fabrika bateko ugazaba zikoitzak dei egin zien langile guztiei, eta sekulako eskaintzaren berri eman zien: doble irabaziko zutela handik aurrera.


HIRUKAk internet bidez emango du informazioa alarma-egoerak dirauen bitartean - Uribe kosta - Hiruka.eus\nHIRUKAk internet bidez emango du informazioa alarma-egoerak dirauen bitartean\nHIRUKA 2020-03-16 17:13\nCOVID-19aren pandemiari aurre egiteko neurriek aldaketa handia eragin dute denon bizitzetan, eta besteak beste hankaz gora ipini dute enpresa askoren ohiko jarduna. HIRUKAri dagokionez, apirilaren hasierarako aurreikusitako paperezko hilabetekaririk ez kaleratzea izango da ondorioetako bat.\nJoan den asteko barikutik, HIRUKAko beharginok etxetik gabiltza lanean. Egunotako zeregin nagusia, jakina, koronabirusaren zabalkundea geldiarazteko hartutako neurri-oldearen eta pandemiagaz lotutako beste zenbait konturen berri ematea izan da. Etorkizunari begira, apirilaren 1ean kaleratzekoa zen hilabetekaria ez egitea erabaki du enpresako lantaldeak. Hortik aurrerako zenbakiei dagokienez, egoeraren bilakabidearen arabera hartuko ditugu erabakiak.\nGainerakoan, eta ohi denez, gure webgunearen eta sare sozialen bidez Uribe Kostako herritarrei informazioa helarazten jarraituko dugu. Ezinbestean, koronabirusa izango da informazio horren protagonista nagusia; neurri honetako krisi batek eskatzen duen erantzukizunaz beteko dugu geure egitekoa, eta osasun-krisiak gure eskualdean dituen eragin zehatzen berri emango dugu.\nEra berean, aletxoa ipiniko dugu Uribe Kostatik haragoko interes orokorreko zenbait albiste zabaltzeko, hala nola osasun-erakundeen gomendioak eta gaixotasunaren bilakabidearen gaineko datuak, besteak beste. Eta bestalde, konfinamendua edo etxealdia arintzen laguntzeko edukiak ekartzen edo sortzen ahaleginduko gara.\nHIRUKA 2020 api 20 Uribe Kosta


Bigarren sailkatu da Bidasoa ASOBAL kopan - Antxetamedia\nBaina historia egin duen Bidasoa-Irun aipatu behar genuen bai ala bai. ASOBAL Ligako lehen itzulia bigarren sailkatuta bukatzea lortu, eta ASOBAL Kopara sailkatzea bazen aski marka. Baina asteburuan Lleidan, Bidasoa handia dela erakutsi du.\nZenbait jokalari garrantzitsu minduta euki arren, Jacobo Cuetararen mutilek final-erdietan Granollersi irabazi egin zioten larunbatean. Eta atzo Bartzelonaren kontrako finalean, ez zen sorpresarik eman. Are gehiago, zazpigarren minutuan egin zuen Bidasoak lehen gola beste mundo batekoa den Bartzelonaren kontra.\n23-37 galdu zuten finala, baina Iker Serrano kapitainak argi zuen partida bukaeran gure mikrofonoetan, finala beharbada ez, baina Bidasoak bizi duen une goxoa, gogoan hartzekoa dela. Asteazkenean, Ateltiko Valladoliden aurka jokatuko dute, oraingo honetan Errege Kopan.


Psicotécnico en Donostia-San Sebastián. Centro Médico San Martín. Psicotécnico en Donostia-San Sebastián. Centro Médico San Martín.\nDonostia-San Sebastián-eko Zentro|Gune Medikoa.\nSan Martin Donostiako mediku-zentroa gidari-azterketetan, kirol-osasunean, elikaduran eta osasunaren psikologian espezializatuta dagoen Gipuzkoako mediku-zentro punta-puntakoa da. Gure zentroak profesional-taldea profesional ezin hobeak eta teknologiarik aurreratuenak jartzen ditu gure bezeroen eskura.\nSan Martin mediku-zentroaren xedea, gure bezeroen bizi-kalitatea suspertzen duen medikuntza pertsonalizatua eskaintzea da. Geure bezeroak eta haien poztasuna dira gure ardura nagusienak..\nIzapideak era azkarrean eta eraginkorrean burutzen dira. Hitzorduak, bai telefonoz (943 27 21 46) zenbakian ; bai posta-elektronikoa erabiliz (info@centromedicosanmartin.com) edo gure web orrialdean sartuz (www.centromedicosanmartin.com) kudeatu daitezke.\nGURE ZERBITZU NAGUSIAK>\nPsikoteknikoa: Gidarien esparruan, edozein motatako azterketa-medikoak burutzen ditugu. Era berean, arma baimenaren azterketak, kirol lizentziak, animali arriskutsuak, laketontziak, segurtasuna, ofizialak eta kirolarekin lotutako azterketak eskaintzen ditugu.\nKirol-medikuntza: Kirol-osasun azterketak, esfortzu frogak (laktato edo laktatoaren neurketarik gabe), kirol-elikadura, gorputz-prestakuntza eta entrenamenduaren planifikazioa, kirolaren psikologia, kiroleko frogetarako edo oposaketarako onarpen probak.\nNutrizioa: Gainpisua, aldi bakoitzean egokia den elikaduraren inguruko aholkua, emakumeentzat egokitutako elikadura, intolerantziak, minbizia, diabetes- II, gaixotasun neurodegeneratiboak, etab.\nPsikologia: Haurrak, helduak, bikoteak, familiak eta entitateak edo enpresak.\nAzterketa Medikoak eta Psikoteknikoak. Diagnostiko eta Tratamendu Psikologikoak\nEsfortzu probak azken teknologiarekin.\nAholkua, Diagnostikoa eta tratamendu Psikologikoko aukera zabala.\nDGT-ak baimendutako zentroa eta baimenen lorpenerako Eusko Jaurlaritza.\nNutrizio tratamendu pertsonalizatua eskaintzen dugu.\nMota guztietako Ziurtagiri mediku eta Psikoteknikoak eskaintzen ditugu, Kirol Medikuntza, Nutrizio Aholkularitza eta kalitateko zerbitzu psikologikoak, gure instalazio eta diagnostiko aparatu modernoei esker arreta azkar eta eraginkorra emanez.\nEsfortzu probaren bidez Kirol Medikuak arriskutsuak izan daitezkeen anomalía kardiobaskularrak detekta ditzake. Bestetik, froga honi esker kirola osasungarri eta arriskurik gabekoa izan dadin esfortzu mugak ezarri daitezke.\nLan egiten dugu garapenean eta oreka indibidual ona lortu ahal dezatela pertsonen hazkundean eta ongizate handiagoa eta bizi-kalitatea bermatzen dizkien ingurunearekin.\nBaimen-mota guztietarako beharrezko osasun-ziurtagiri-psikoteknikoak edo lizentzietako tipo desberdinetarako bere beharrez arduratzen espezializatutako profesionalak.\nZure osasuna zaindu eta bizi kalitatea hobetzeko helburuarekin bizi estilo osasungarri eta, batez ere, ohitura osasungarri, elikadura anitz eta orekatua izan ditzazun laguntzen dizugu.


'Euskaraldia: bat eta bat hamaika' saio berezia | El Diario Vasco\nTelevisión'Euskaraldia: bat eta bat hamaika' saio berezia\n'Euskaraldia: bat eta bat hamaika' saio berezia\nAmets Arzallus da parte-hartzaileetako bat.\nEuskaraldiaren xehetasunak azaldu, eta hizkuntzari lotutako bizipenak eta gainditze historiak dituzten pertsonak hartuko ditu protagonist ETB1en a Edurne Azkaratek gidatutako saioak\nLunes, 19 noviembre 2018, 12:04\nEuskaraldia ekimenari lotutako lehen saio berezia izango da ikusgai astelehene honetan, 22:30ean, ETB1en. 'Euskaraldia: bat eta bat hamaika' izeneko saioa Edurne Azkarate aktoreak gidatuko du eta bi atal izango ditu. Euskaraldiaren xehetasunak azaltzeaz gain, hizkuntzari lotutako bizipen hunkigarri eta gainditze historia eredugarriak dituzten pertsona bereziak ezagutuko ditu. Lehenengo atala azaroaren 19an emango da eta bigarrena azaroaren 26an.\nEdurne Azkaratek (Oion, 1991) bere 'Hamaikakoa' osatuko du Euskal Herri osoan barrena bidaiatuz. Tartean aurpegi ezagunak bisitatuko ditu: Oier Sanjurjo Osasunako futbolaria, Amets Arzallus bertsolaria, Ana Urrutia kazetaria, Iñaki Salvador musikaria, Iñaki Perurena harri-jasotzailea, Toti Martinez de Lezea idazlea edota Sonakay musika talde ezaguna. Euskaraldia nola biziko duten kontatzeaz gain, Euskararekin duten lotura berezia ere azalduko diote Azkarateri.\nEuskararen arnasguneetatik hasi eta euskaldun izateko zailtasun handiagoa dagoen ertzetaraino bidaiatuko du Azkaratek, eta aurpegi ezagunez gain, bestelako historiak ere bilduko ditu, jende berezia ezagutuz: Manu Bendala bertsolari sevillarra, Finlandiatik Euskal Herrira etorri zen Titty Thusberg moda diseinatzailea, Arabako Errioxan bizi den Ibai Verlaine gaztea, edo oso modu berezian euskaldundu zen Irune Bilbao leioarraren kasua. Hizkuntza ohiturak aldatzearen garrantziaz eta 11 egun hauetarako dituzten erronkez jardungo dute.\nHamaikakoa osatzeaz gain, Edurne Azkarate Euskaraldian sartuko da buru-belarri, eta Euskal Herriko hainbat txokotan nola bizi duten ezagutuko du. Mariano Ferrer kazetariarekin izena ematera joango da, Davide Cabaleiro galiziar euskaldunarekin iragarki bat grabatuko du Bilbon, Euskal Herria Irratiko Reyes Ilintxetarekin Euskaraldiak hedabideetan duen garrantziaz jabetuko da, eta Miarritzeko Ohakoa haur-eskolan ere egingo du sartu-irtena, txikienek nola ospatzen duten jakiteko.\nEuskaraldia amaitzen den egunean, abenduaren 3an, 'Hamaika' izeneko dokumentala eskainiko du ETB1ek. Bilbotik Erriberara, eta Erriberatik Angelura, euskararen lurralde osoko pertsonak hartuko ditu protagonista ikus-entzunezkoak. Euskaraldiarekin bat egin duten pertsonak, urte osoa daramatenak Euskaraldia bizi izaten, lehenagotik ere bizi izan dutenak nolabaiteko Euskaraldi bat, euren bizipenen bitartez.\nHelena Resano: «Me costó contar la victoria de Trump» SOS Racismo se queja de 'GH VIP'


Ingeniaritza biomediko - Wikipedia, entziklopedia askea.\nIngeniaritza biomedikoa ingeniaritzaren ezagutzak biologiari eta medikuntzako arazoei aplikatzen dizkieten ingeniaritzaren adarra da. Ingeniari biomedikoak osasunaren profesionalak dira, sendagile eta erizainekin eta teknikari medikuekin batera aritzen direnak. Ingeniari biomediko batzuk diagnosiaren eta giza arazoen sendabidearen alorretan aritzen dira; beste batzuek ikerlanak zuzentzen dituzte, tresna medikuak diseinatzen, edota sendagileekin jarduten dira lanean, sendabide teknologikoki aurreratuagoen bila.\n1 Ingeniaritza biomedikoaren alor espezializatuak\n2 Ingeniaritza biomedikoa komunitatean\nIngeniaritza biomedikoaren alor espezializatuak[aldatu | aldatu iturburu kodea]\nHauek dira ingeniaritza biomedikoaren alor nagusiak: biotresneria, biomekanika, biomaterialak, sistemen fisiologia, ingeniaritza klinikoa eta errehabilitazio ingeniaritza.\nEremu horietako espezialistak elkarren mendekoak izaten dira sarritan. Hala adibidez, aldaka artifizial bat egiteko, aldaka naturalari aplikatutako indarren azterketa biokimikoetan oinarritzen dira ingeniariak. Era berean, gihar elbarrituak elektrikoki kitzikatzeko eta kontrolatzeko, giharren eta hezurren arteko eraginari buruzko jakintza baliatzen dute. Kasu batean zein bestean, biomaterialetako espezialistekin lan egin beharra dute, tresnetan erabiliko diren materialen aukera egiteko.\nBiotresneria. Biotresneriak elektronika eta neurketako printzipioak erabiltzen ditu, eritasunak behatu, diagnostikoa egin eta sendabidea prestatzeko. Konputagailuak ezinbestekoak dira gaur egun alor honetan. Hala, konputagailuen bitartez behatzen da gaixoen egoera kirurgian edo zainketa intentsiboan. Era berean, konputagailuak erabiltzen dira pertsona osasuntsuak ingurumen ez ohikoetan dituen erreakzioak behatzeko, astronautak espazioan adibidez edota urpekariak oso ur sakonean. Biotresneriako ingeniaritzak tresna asko ikertzen eta osatzen ditu baldintza biologikoak detektatu, diagnosia egin eta aztertzeko. Adibidez, irudi sistema medikuek energia aplikatzen diote giza gorputzari, hala X izpiak edo soinu uhinak, gorputz barneko egituren irudi xeheak lortzeko. Ingeniaritza biomedikoak zenbait laser eta beste trena batzuk sortu ditu gaixotasunak eta akatsak sendatzen eta zuzentzen laguntzeko. Laserrek argizko izpi sorta estu, indartsuak sortzen dituzte, eta horri esker odolik gabeko kirurgia aplika dakieke odol hodiei, nerbio zuntzei, erretina eta korneei.\nBiomekanika. Biomekanikak mekanika (indarrak materiaren gainean dituen ondorioen azterketa) aplikatzen die arazo biologiko edo medikuei, eta indar desberdinek gorputzean dituzten ondorioak baliatzen ditu. Indar horien artean dago hezurdurari grabitateak eta giharrek eragiten dieten tentsioa. Era berean, gorputzeko isuriak aztertzen ditu, eta gai kimikoen garraioa mintzetan eta material sintetikoetan zehar. Biomekanikako ikerketek ekarri dute bihotz artifizialaren garapena eta orobat giltzurrun eta aldaka artifizialena. Era berean, asko hobetu du organo, gihar eta hezur sistemen funtzioen ezagutza.\nBiomaterialak. Giza gorputzaren barruan ipini beharreko material egokien garapenarekin eta hautapenarekin daude lotuta biomaterialak. Hautapen hori da hain zuzen ere ingeniari biomedikoen eginbehar zailenetako bat, eta materialak osatu edo ordezkatu behar duen ehun biziaren ezaugarri fisiko eta kimikoen ezagutza suposatzen du. Erabili beharreko materialak ezin du efektu kaltegarririk izan, erreakzio pozoitsu edo minbizia adibidez. Aldi luze baterako ezarririko material gehienen kasuan, material horrek ezin du kimikoki aktiboa izan, bizitzako estuasun etengabeak pairatzeko gai izan behar du, eta ezin du kaltegarria izan ehun eta odolarentzat. Hori guztia dela-eta, zeramika batzuk, metal aleazioak eta plastikoak erabiltzen dira gehienbat.\nSistemen fisiologia. Sistemen fisiologiak ingeniaritzako metodoak, teknikak eta tresnak erabiltzen ditu gorputzaren funtzioak organismo bizietan hobeto eta modu osoagoan ezagutzeko. Esperimentuen bidez, sistemen fisiologoek gertaera fisiologiko oinarrizkoak behatzen eta neurtzen dituzte, esate baterako metabolismoa (zelula bizien prozesu kimikoa) eta gorputz-adarren mugimenduen kontrola. Ondoren datuak aztertzen dituzte, sarritan gertaeren eremu fisiko edo matematikoak osatuz. Analisi horietan oinarriturik, ingeniari biomedikuek tresnak eta metodoak osatzen dituzte arazo medikuak ulertu eta bideratzeko.\nIngeniaritza klinikoa. Ingeniaritza klinikoak ospitaletako zainketari aplikatzen dio teknologia. Ingeniari horiek osatu eta mantendu behar dituzte hornigai medikuen datu baseak, eta tresna sofistikatuen erosketaz eta erabileraz arduratzen dira. Sarritan sendagileekin, erizainekin… lan egiten dute tresnak behar berezietara egokitzeko. Eginbehar horietan, tresnak konputagailu sistemekin koordinatu behar dituzte tresnen kontrolerako eta datuen analisirako. Hala, ingeniari klinikoek odol laginen analizatzaile automatizatu bat osa dezakete, edota erretako gaixoen zainketa antolatzeko konputagailu sistema.\nErrehabilitazio ingeniaritza. Errehabilitazio ingeniaritzak gaixoen gaitasunak hobetzeko tresnak eta prozedurak garatzen ditu, era horretan haien bizitzaren kalitatea hobetzeko. Produktu desberdinak diseinatzen dira behar jakinetara egokitzeko. Adibidez, ingeniariek eserleku bat diseina dezakete edozein gorputz formatara egoki daitekeena, gaixo asko tente esertzeko moduan. Sarritan produktu guztiz bereziak egiten dituzte, gaixo jakin batentzat, eta zuzenean lan egiten dute pertsona harekin.\nIngeniaritza biomedikoa komunitatean[aldatu | aldatu iturburu kodea]\nIkerketa erakundeek, gobernuko erakundeek, ospitaleek eta enpresek erabiltzen dute ingeniaritza biomedikoa. Ikerketa erakundeetan, ingeniari biomedikoek laborategiak eta hornigaiak gainbegiratzen dituzte. Era berean, beste alorretako ikertzaileekin parte hartzen dute ikerlanetan. Bestalde, gobernuaren egitekoa izaten da frogak egitea eta segurtasunaz arduratzea, eta orobat tresnen segurtasunezko arauak ezartzea.\nOspitaletan, berriz, ingeniari biomedikoek aholkuak ematen dituzte sendagintzako hornigaiak hautatu, erabili eta zaintzeko. Zaintzako edo ikerkuntzako behar berezietarako, eriei egokitutako tresnak ere moldatzen dira. Industrian, produktu berriak diseinatu eta erabiltzeko baliatzen dituzte ingeniari biomedikoek sistema biziez eta teknologiaz duten jakintza.\nIngeniaritza espezialitateen arabera\nOrriaren azken aldaketa: 26 otsaila 2020, 20:59.


Ollokiren iragazkortzearen bigarren fasea hasiko da, Leitzaran ibaian - IrekiBai\nIrekiBai > Gaurkotasuna > Ollokiren iragazkortzearen bigarren fasea hasiko da, Leitzaran ibaian\nOllokiren iragazkortzearen bigarren fasea hasiko da, Leitzaran ibaian\nGaur hasi dira Ollokiko presa partzialki eraitsiko duten obrak eta horrela Leitzaran ibaiko oztopo hau (Gipuzkoan) kendu egingo da.\nAurreko fasean, iaz, ondoan dagoen erreka -Santolaz- orekatu egin zen harri arrapala batekin eta Ollokin egin zen eskote bat metatutako sedimentuak mugitzen has zitezen.\nOrain lan egingo da funtzionamenduan dagoen zentral hidroelektriko batera (Santolaz ZH) heltzeko pista orekatuz eta presa partzialki kenduz. Izan ere, presa horrek bere 7 metroko altuerarekin oztopo galanta sortzen zuen Leitzaran KBEko ekosistemetarako. Utziko dira iragan industrialeko testigantza bezala oraingo presaren bi herenak. Orain ubidearen 18 metro zabal askatuko dira eta horiek nahikoak dira presak eteten zituen Leitzaran ibaiko prozesu ekologikoak lehengoratzeko. Eraiste partzial honen estrategiarekin bilatzen da lehengoratze ekologikoaren eta Kultur Ondarearen babesaren arteko oreka.\nGaur egun, Ollokiko presa da espezie batzuek, adibidez izokin atlantikoa, gainditu ezineko lehen oztopoa itsasotik migratzen dutenean ugalketa egiteko. Ekinbide honen Leitzaran ibaiko zati gipuzkoar osoa askatu egingo da: hain enblematikoa den espezie honentzako ibai-habitaten 25 kilometro eskuragai.


Testu-liburu digitalak | Consumer\nOhiko curriculum-materialak digitalizatu egiten dira ikasgela teknologiko berrietara egokitzeko\nIrudia: Mary-Frances Main\nIkasgela digitaletarako, eduki digitaletarako. Espainiako milaka ikaslek dituzte dagoeneko beren ikasgeletan ordenagailuak, tablet PCak edo arbel interaktiboak. Testuliburuen argitaletxeak abian jarri dira ikasle horiek tresna horiekin erabiltzeko berariaz diseinatutako curriculummaterialak izan ditzaten. Ez dira paper formatutik formatu digitalerako transposizio hutsa, baizik eta testu eta irudi tradizionalak baliabide multimedia eta interaktiboekin konbinatzen dituzte, irakatsi eta ikasteko prozesua atseginago bihurtzen dutenak.\nIkasteko modu berri bat\n"Egin klik 32. orrialdean". Esaldi hori gaur egun entzun daiteke gure herrialdeko ikasgela askotan, non testuliburu digitalak curriculum-material bat gehiago baitira ikasleekin irakaslana egiteko. Ordenagailu eramangarriaren pantailaren aurrean, edo arbel digital baten aurrean, ikaslea materiaren edukietara sartzen da, bere ohiko eskuliburuko orrialdeak behatzen dituen bezalaxe. Irudiak eta testuak formatu berri horretan konbinatzen dira, baina aukerak zabalagoak dira.\nTestuliburu digitalek teknologia berriek irakaskuntzari ematen dizkioten aukerak indartzeko diseinatutako elementu berriak dituzte. Orrialde beretik, ikasleak multimedia materiala eskuratzen du, hala nola bideoak, audioa, infografiak edo simulazioak, ikaskuntza erraztu eta dinamikoago bihurtzen dutenak. Interneten dagoen ikasgaiaren material osagarrirako estekak lor ditzakezu, edo, bestela, lantzen ari zaren ikasgaiari dagozkion ariketak modu interaktiboan egin. Eskola-material berri hori diseinatuta dago ikaslea web orri baten bidez sar dadin. Erabiltzeko, nahikoa da ordenagailu bat eta Interneteko konexioa izatea.Helburua eduki tradizionalak formatu elektronikora iraultzea daArgitaletxeen ahalegina, gaur egun, ingurune digital berri horrek irakaskuntzari dakarzkion abantaila guztiak ustiatzea da. Helburua ez da eduki tradizionalak formatu elektronikora mugatzea, baizik eta hezkuntza-plataformak sortzea, formatu berrira egokitutako baliabide pedagogiko tradizionalez gain, irakasleen lana eta ikasleen ikaskuntza erraztuko dituzten tresna teknologikoak izango dituztenak.\nMaterial digitalen edukiontzi diren plataformek irakasle eta ikasleentzat erabilgarriak diren baliabide interaktiboetara iristeko aukera ematen dute. Kasu gehienetan, ikasleek ordenagailutik egin ditzaketen ariketa ugari izaten dituzte. Digital-Text enpresak sortutako material digitala, gure herrialdean testuliburu digitalak sortzen aitzindarietako bat, 3.000 ariketa baino gehiagoko koadernoa da. Ikasleak Internet bidez bidal dezake irakaslea, eta automatikoki zuzendu eta autoebaluatzen dira. Irakasleak lanaren eta bere ardurapekoen emaitzen jarraipen zehatza egin dezake, Bartzelonako Unibertsitateko ikertzaile eta irakasleek sortutako tresna honi esker./imgs/2010/02/digitales.jpg\nEra horretako plataformek aukera ematen diete irakasleei ikasgeletako aniztasunari arreta emateko irizpideak hartzeko, curriculumeko edukiak eta ariketak ikasleen zailtasun-mailaren arabera antola baititzakete eta banakako gaitasunak ahalik eta gehien aprobetxa baititzakete. Kasu batzuetan, litekeena da irakasleak bere ariketak sortzea edo irakasgaiak berak diseinatutako edukiak izatea.Edukiak automatikoki egokitzeko behar diren aldaketak egiteko aukera ematen duFormatu horren beste abantaila handi bat edukiak etengabe egunera daitezkeela da. Web ingurune batean diseinatuta daudenez, curriculum-alderdi batean aldaketak edo aldaketak gertatzen direnean automatikoki egokitzeko behar diren aldaketak egiten dira, hurrengo urteko berrargitalpenaren zain egon gabe, ohiko testuliburuekin gertatzen den bezala.\nJoan hurrengo orrira: Edizio digitala »\ndigitalak edukiak libros-eu materiales-eu testu


Apustuen herria | EIBZko liburutegia\nBaietz», «ezetz». Taberna giroan, desafioak, hamaika bider paso eman dio apustuari Euskal Herrian. «Ez dakit beste toki batzuetan baino gehiago edo gutxiago, baina euskaldunek garrantzi handia ematen diote ohoreari eta hitzari. Esandakoa bete egin behar da», azaldu du Jose Antonio Azpiazu Juegos y apuestas en la historia de Euskal Herria (Jokoak eta apustuak Euska Herriko historian) liburuaren egileak eta antropologoak. Liburuan datuak, historia zaharrak eta anekdotak bildu ditu: kasurako, Markinako emakumeen karta jokoak, XVIII. mendeko Etumeta eta Irurriotz arteko idi probak eta 1890. urteko ondarroarren eta donostiarren arteko estropada: 25.000 pezeta (150 euro) jokatu zituzten zeharka egindako apustuak kontuan izan gabe, eta herri osoaren ohorea.\nEz da ohitura berria. «Seguru asko, apustuak zaharragoak dira, baina dokumentu ofizial zaharrenak XVI. mendekoak dira», dio Azpiazuk. Haserretu eta epaitegietan amaitu zuten apustuenak dira lehen dokumentu horiek. Jokoak anitz dira: idi probak, ahari jokoa, arrauna, billarra, dardoak, karta jokoak… «Jolasa gizakiaren izaeraren parte da. Eta jolasetik apustura, azkar jauzi egiten dugu», azaldu du antropologoak. Ofiziotik apustura ere, tarte txikia dago. «Joko gehienak baserriko eta itsasoko ingurukoak dira. Lana joko bilakatu zuten gure arbasoek». Balea agertzean, aurrena nor helduko, traineruen artean lasterketa hasten zen. Hala sortu ziren estropadak; idiak garraiorako erabiltzen ziren, larreak segatu egin behar ziren, harriak zulatu, egurrak moztu…\nKirolariak bat datoz. Sakrifizio handia eta entrenamendu gogorrak egiten dituzte plazara ahalik eta sasoi onenean irteteko. «Hiru edo lau hilabetez jarduten dugu hartarako, entrenamendu gogorrak eginez, medikuarekin, prestatzaile fisikoarekin…», azpimarratu du Arria V.ak. Bere buruari, «atleta» deitzen dio.\nEtxaburuak ez du horrela uste, bere burua kalekumetzat baitu eta herri kiroletan dabilelako. «Garrantzitsuena gogoa izatea da, eta laguntzaile on bat izatea: ni segan hasi nintzenean, Joxe Gabirondok erakutsi zidan sega zorrozten, ongi mantentzen, belarra mozten… Orain, Igor Esnaolarekin nabil, eta berak ere asko laguntzen dit entrenamenduekin. Niretzat, zailena laguntzaile on bat topatzea da».\nArria V.arentzat, apustuak gizartearen isla dira: «Euskaldunak albokoa baino hobea izan nahi du. Uste dut horregatik dugula gizarte aurreratua, ez garelako konformatzen». Sakonaren ustez, zaila izango da apustuak desagertzea: «Oso barneratua dugu. Gureak sentitzen ditugu demak». Halere, berrikuntzak beharrezkoak direlakoan dago. «Antolatzaileen inertzia, askotan, betiko moldeak errepikatzea izaten da. Erronka berriak ongi etorriko dira». Aspaldidanik egiten diren arren, apustuak mistoak izango diren irudipena du: «Korrika, aizkoran, harri jasotzen, trontzan, lokotxetan… jendeak eskertzen ditu modalitate desberdinen arteko nahasketak».\nKategoria Azalpen testua, Berria egunkaria, D eredua, DBH 3. eta 4. mailak, Euskara, Gizarte Zientziak, Gizartea, Historia, etiketak Herri kirolak, Jose Antonio Azpiazu, Kerman Garralda Zubimendi, Ohiturak by liburutegia. Gorde lotura.


Gerra-preso - Wikipedia, entziklopedia askea.\n1944an Akisgrango galeraren ondorioz atxiloturiko alemaniar gerra-presoak.\nGerra-preso (ingelesez: Prisoner of War edo POW) gatazka militar baten bitartean edo ondoren preso hartutako soldadu, pilotu edo itsasgizona da. Giza-legez tratatuak izan daitezela nazioarteko zuzenbideak zenbait lege sortu ditu.\nHirugarren Ginebrako itunaren 4. artikuluak preso hartutako militarrak, zenbait gerrillari eta zibil babesten ditu, askatu eta aberriratu arte. Preso hauek torturatzea legez kontrakoa da eta bere izena, jaiotze-data, maila eta zenbakia baino ez dituzte eman behar. Arma gaberik harrapatuak edo borrokalariak ez direnak preso hartuak badira, Laugarren Ginebrako Itunak babestuak dira.\nGerra-preso famatuak[aldatu | aldatu iturburu kodea]\nPreso eta atxilotuak


Legends eta Betrayer taldeak Zaldibarko finalean - Arrasate - Goiena.eus\nLegends eta Betrayer taldeak Zaldibarko finalean\nImanol Gallego 2017-06-03 17:21\nLegends eta Elorra taldeek jokatu dute lehen finalerdia.\nLegends eta Betrayer taldeek goizean lortu dute Zaldibar txapelketako finalerako txartela. Lehenek gogotik sufritu dute. Betrayer taldeak, aldiz, norgehiagokaren maila parekatua erakusten ez duen aldeko markagailu bati esker sailkatu da. Finala datorren zapatu arratsaldean jokatu dute.\nFinalerdi bat ez da egunero jokatzen, eta asko izan dira Zaldibar txapelketako partiduak ikustera gerturatu direnak. Elorra eta Legends izan dira frontoiko kantxara salto egin duten lehenak. Oso partidu parekatua izan da, eta azken unean Legends taldearen alde edukitako penalti bikoitz batek erabaki du azken emaitza (3-4).\nBetrayer eta Jibarosen arteko finalerdiaren emaitza aldiz, oso bestelakoa izan da. Talde beteranoak 7-1 irabazi du. Markagailuak kontrakoa adierazten duen arren, oso norgehiagoka estua izan da. Betrayer taldeko jokalariek aukera guztiak aprobetxatzen jakin dute, eta horiei esker lortu dute final handirako txartela.\nOrdutegia zehazteke dagoen arren, antolatzaileek aurreratu dute finala arratsaldean izango dela. Finalaren aurretik jokatuko da hirugarren eta laugarren posturako lehia.


Herriko 20 entitatek Euskaraldian parte hartzera animatzeko bideoa zabaldu dute sare sozialetan — Oñatiko udala\nHerriko 20 entitatek Euskaraldian parte hartzera animatzeko bideoa zabaldu dute sare sozialetan\nEuskaraldian parrte hartu nahi duten entitateek irailaren 27ra arteko epea dute izena emateko\nEuskaraldiaren bigarren edizioko berrikuntzarik nabarmenena ariguneak dira. Horiei buruzko xehetasunak emateko eta ariguneak sortzera animatzeko bideo bat zabaldu dute Euskaraldian parte hartzeko konpromisoa hartu duten Oñatiko 20 entitatek.\nAriguneak euskaraz eroso aritzeko guneak dira. Ariguneetako kideek taldean egingo dute hizkuntza ohiturak aldatzeko ariketa. Batzuk ahobizi izango dira eta besteak belarriprest. Bideoarekin ariguneak zer diren azaldu eta entitateak izen-ematera animatu nahi dituzte. Izan ere, Covid-19a dela-eta, Euskaraldia antolatzeko osatu zen batzordeak eten egin behar izan zituen antolaketa-lanak; pandemiak eragotzi egin die aurreikusita zituzten hainbat ekintza egitea.\nPandemiak gabezia handiak azaleratu ditu hainbat arlotan, baita euskarari dagokionez ere. Nolanahi ere, Euskaraldiko kideek azaldu dutenez, irakaspen batzuk ere utzi ditu krisiak. Pandemiak erakutsi digu zer garrantzitsua den ingurukoen zaintza. Jabetu gara komunitate bezala funtzionatuta gauza asko egiteko gai garela, eta badakigu krisiak aurrean jarri dizkigun erronka horiei guztiei hobeto erantzungo diegula euskaraz egiten badugu. Horregatik, entitate guztiak animatzen dituzte Ariguneak sortzera, eta irailaren 27a baino lehen izena ematera.\nIzena emateko, informazioa jasotzeko edo zalantzak argitzeko Euskaraldia Batzordearekin harremanetan jartzeko deia egin dute. Horretarako, onati@euskaraldia.eus posta helbidera mezua bidali behar da.\nHauek dira azaroaren 20tik abenduaren 4ra egingo den Euskaraldian parte hartzeko konbita egin duten herriko entitateak: Urgaineko Zuazola eta Errekalde ikastetxeak, Elkar Hezi ikastetxea, Txantxiku ikastola, Eskola Kirola, MU Enpresagintza, Musika Eskola, Fagor Industrial Koop. E., Ulma taldeko negozioak, Laboral Kutxa, Tatarraz patin elkartea, Abixaran, Aloña-Mendiko pilota eta futbol sailak, Ganbara eta Hots abesbatzak, Lagun Leku eta Pake Leku, eta Eltziako taldeak.


Hortzetako estetika gure klinika | Astigarraga Hortz Klinika\nAho-hortzen osasun ona mantentzearen garrantziaz badakigu, baina ez dugu estetika ahazten.\nUste dugu garrantzitsua dela irribarre egitea eta norbere buruarekin ondo sentitzea.\nHortzak zuritzea hortz-estetikako tratamendu bat da, esmalteari agente kimikoen bidez tonalitate zuriago eta uniformeagoa emateaz arduratzen dena.\nTratamendu honen helburu nagusia da tabakoaren kontsumoak edo hortz-esmaltea alda dezaketen elikagaiak edo edariak hartzeak eragindako kanpoko hortz-orbanak ezabatzea. Hortzak zuritzeaz gain, eguneroko aho-higieneko eta garbiketetako errutina izatea komeni da beti.\nHortzak zuritzea agente zuritzaileak erabiltzean datza (normalean karbamida peroxidoa eta hidrogeno peroxidoa), tratamenduan zehar pazienteari aplikatzen zaion gelean kontzentratuta daudenak. Agente horiek esmaltearen poroetatik sartu eta dentinara iristeaz arduratzen dira.\nPortzelanazko karilak edo koroak\nHortzetako karilak hortz-estetikaren tratamendurik erabilienetako bat dira.\nKasu honetan, portzelana bezalako zenbait osagairen bidez, 0,8 eta 1,5 milimetro arteko lodiera duten xafla txikiak fabrikatzen dira, hortzeriaren kanpoaldeko gainazalean jartzen direnak hortz naturala kamuflatuz.\nHortzetako karilak hortzei itsasten zaizkie zementu itsasgarri berezi bati esker. Zementu horrek finkapen iraunkorra ahalbidetzen du.\nOro har, karila estetikoen tratamenduan lehen diagnostiko bat egiten zaio pazienteari, tratamendu mota onena zehazteko.\nBigarren errebisioa egiterakoan, hortzak prestatzen dira karilak jartzeko, eta neurriak, argazkiak eta moldeak hartzen dira, ahalik eta ondoen gera daitezen. Azkenik, erretxina batekin jartzen dira karilak, pazienteak aho-barrunbearen funtzioa gal ez dezan.\nKarilak hortzaren kolorean, tamainan eta forman edozein akats zuzentzea lortzen dute.


AHTren aurka Italian izan den borroka eredu egin nahi dute Durangaldean\nAz, 25/10/2006 - 12:53 -n Eurokeria -k idatzia\nDuralgaldeko Abiadura Handiko Trenaren Aurkako Asanbladak â€œFermalo EÂ´Posibleâ€ bideoa aurkeztuko du aste honetan, Durangaldean. Gaur, esate baterako, arratsaldeko zazpietan, Durangoko Pinondo etxean eta Abadiñoko gaztetxean emango dute.\n«AHT egitasmoak dimentsio estrategiko handia dauka Europan»\nAl, 23/10/2006 - 09:20 -n Eurokeria -k idatzia\nChristian MAUDET | RFF egiturako proiektu arduraduna.\nAHTri buruzko eztabaida publikoa erdibidean dago. Abenduaren 29an burutu ostean, emaitzak plazaratuko dituzte, eta ondotik, 2007. urtean, RFF (Trenbide Sareko Azpiegituren Kudeatzaile Frantsesa) egiturak aurkezturiko hiru proposamenen artean egindako hautua plazaratu beharko du. Tren linea berri hori salgaien garraioa handitzeko eta Madril eta Paris epe laburrean lotzeko egingo dute.\nEspainiako Gobernuak 'Euskal Y'-aren beste lau zati egiteko lanak eskaini ditu\nOr, 20/10/2006 - 09:35 -n Eurokeria -k idatzia\nEspainiako Sustapen Ministerioaren menpe dagoen Adif Espainiako trenbide azpiegituraren kudeatzaileak Araba, Bizkai eta Gipuzkoako abiadura handiko tren proiektuaren (Euskal Y-a) beste lau zati egiteko lanak eskaini ditu.\nAHT kautelaz gelditzeko eskatu du Tren Sozialaren Sareak Legebiltzarrean bertan\nAr, 17/10/2006 - 12:11 -n Eurokeria -k idatzia\nProiektua aurkeztu denetik, orain ia 20 urte, AHTren aurkakoak lehendabiziko aldiz izan dira erakundean. «Atzerapenez bada ere, mila esker». Euskal Y-aren egitasmoa iragarri zenetik ia hogei urte igaro badira ere, lehenbizikoz aukera izan du Euskal Herriko Tren Sozialaren Sareak Eusko Legebiltzarrean agerraldia egiteko, eta, gutxienez, abiadura handiko trenaren aurka duen iritzia plazaratzeko. Sarearen ordezkari Iñaki Barcenak gonbita eskertu zuen, baina era berean azken urteotan pairaturiko zokoratzea salatu zuen.\nAr, 17/10/2006 - 12:04 -n ahtez -k idatzia\nORAINTXE DA GARAIA. AHT GELDITU! Manifestazioa Durangon.\nOg, 12/10/2006 - 09:51 -n ahtez -k idatzia\nDurangaldeko Abiadura Handiko Trenaren aurkako AHT Gelditu! Elkarlanak datorren Urriaren 14-an arratsasldeko 7-etan Durangoko Santa Anatik irtengo den manifestazioan parte hartzeko deia egiten du. Aldi berean Durangaldeko Udaletxe, Eusko Jaurlaritza eta Espainako Sustapen Ministerioari â€œEuskal Yâ€-ren egitasmoa berehala gelditzeko exigitzen diegu.\n«Euskal Y»a gelditzea «guztien esku» dagoela nabarmendu dute Legutianon\nAl, 09/10/2006 - 09:56 -n Eurokeria -k idatzia\nAntolatzaileak oso pozik azaldu ziren atzo Abiadura Handiko Trenaren aurka Legutianon izan zen mobilizazioarekin. Plazak gainezka egin zuen Euskal Herri osotik iritsitako mila pertsonatik gora biltzean. Manifestazioaren ondorengo ekitaldian, Madrilgo eta Lakuako Gobernuek «inposatu» nahi duten proiektu «txikitzailea» gelditzea «guztien esku» dagoela nabarmendu zuten Urbinako Kontzejuko presidente Josu Ormaetxeak eta AHT Gelditu! Elkarlanak.


NUTRIZIO AHOLKULARITZA – AIgartua Farmazia\nBa al zenekien gure osasunaren zati handi bat elikadurak baldintzaten duela? Giza gorputza zelulez osatua dago. Zelula hauek bizirauteko elikatzeko beharra dute, eta zelula hauen osasuna jasotzen dituen nutriente guztien menpe dago. Beraz, elikadura oso garrantzitsua da bizitza osasuntsu eta aktibo bat izateko.\nElikadura egoki baten 5 abantaila\nZer da elikadura egokia? Zure sexua, pisua, altuera, adina eta ezaugarri sozio-kulturalak kontutan hartuta, zuretzat elikadura on bat nolakoa izan behar duen zehaztera heldu gaitezke. Elikadura egoki bat egon ezean, gure organismoa desoreka batean sartzen da eta funtzionamendu ez zuzena izango du.\nOndoren elikadura osasuntsu eta egoki bat izateko 5 abantaila emango dizkizugu:\nBizi kalitate hobea izan dezakezu, tripetako miñak saihesten lagunduko dizulako, elikadura on batek liseriketa hobetzen duelako.\nSistema digestiboa hobetuko duzu, tripetako miñak eta tripetako gasak saihestuko dituzu.\nGorputzeko pisu egokia izango duzu, soilik behar duzuna jaten duzulako, beraz gehikeriak saihesten dituzu, ondorioz pisuan ez duzu gora-beherarik izango.\nElikaduran orekatua izanez gero, gehiegizko pisurik izatea saihestuko duzu, gorputzak behar duena soilik hartuko duelako.\nItxura gazteagoa izango duzu, dieta osasuntsu batetik jasotzen ditugun antioxidanteak gure azala egoera egokian mantentzen duelako, hildako zelulak baztertuz.\n5 abantailak hauek ongizate biologiko eta psikologiko hobea berreskuratzen lagunduko dizute. 5 abantaila hauek abantaila guztietatik lagin txiki bat besterik ez da, guztiak elikadura egoki batekin zure bizitza hobea izateko helburuarekin. Honegatik eta beste gauza askorengatik, A.Igartua farmazian nutrizio aholkularitza eskaintzen dugu, nutrizionista profesional baten eskutik, zure helburu pertsonalak lortzeko.\nGerturatu gure farmaziara eta eskatu hitzordua konfidantza guztiarekin guk zuri laguntzeko.


Atlantic Station erabilera anitzeko gunea - ULMA Construction\nULMA> Albisteak> ULMA Construction> Atlantic Station erabilera anitzeko gune berria, AEB\nIkaragarrizko neurrietan diseinaturik, 2,4 x 2,4 m-ko erretikulak egiteko aukera ematen du puntal kopuru gutxiagorekin. Ondorioz, muntaketa erraztu eta lan eremua handitu egiten da.\nULMAk 5.500 m2 –tik gorako enkofratu sistemez hornitu du dorreetako bat eta aparkalekua. Horietako batzuk dira horma eta zutabeetarako MEGALITE enkofratu arinak bezalako produktuak, igogailu eta eskailera hutsuneak egiteko KSP plataformak edo enkofratua eusteko sistemak behar dituzten espazio txikiak.\nULMAk entrega eta hornidurarako plana sortu du, ezarritako epeen arabera. Gainera, bezeroarekiko komunikazioa etengabea izan da. Proiektuan zehar egin diren material doikuntza eta egokitzapenak bezeroaren eta ULMAko ingeniaritza eta logistika arloen artean adostutakoak izan dira.


Marisol Garmendiak Mugikortasunaren Europako Astean parte hartu du Tolosan - Artikulua - ORAIN Gipuzkoa\nMarisol Garmendiak Mugikortasunaren Europako Astean parte hartu du Tolosan\nDiputatuak tolosarrei petunien loreontziak oparitu zizkien iraunkortasunaren adierazle gisa .\nGipuzkoako Foru Aldundiko Mugikortasun Departamentua, Ingurumen Departamentuarekin lankidetzan, Mugikortasunaren Europako Astea ari da ospatzen, Gipuzkoako lurralde osoan banatutako ekintzen bidez. Helburua da gipuzkoarrak kontzientziatzea mugikortasun iraunkor eta garbia erabiltzeak dakartzan onuren inguruan. Ekintzak asteazken honetan, irailak 20, iritsi dira Tolosara, zehazki Triangelu plazara. Bertan, Aldundiaren stand bat ipini da, mugikortasun iraunkorraren, garraio publikoaren eta bizikletaren erabileraren berri emateko eta, gainera, petunien loreontziak oparitzeko postura hurbiltzen diren herritar guztiei. Mugikortasun Departamenduak 3.000 eurorekin finantzatu ditu Tolosaldeko eskualde osoan garraio publikoa eta mugikortasun iraunkorra sustatzeko jarduerak.\nMugikortasuneko eta Lurralde Antolaketako diputatu Marisol Garmendia gaur goizean postuan egon da, Tolosako erdialdean, tolosarrei informazioa emateko eta bertaratzen direnei loreontziak oparitzeko. Garmendiaren hitzetan: “Tolosaldean ahalegin handia egiten ari dira bai Gipuzkoako Foru Aldundia, eskualde-agentzia gisa, bai Tolosako Udala, guztiok batera garraio publikoa eta kolektiboa bultzatzeko eta, horrez gain, bidegorrien sarea sustatzeko. Hemen, gure presentziaren bidez, gure nahia da instituzio guztiok eta herritarrok ere egiten ari garen ahalegina sustatu eta eskertzea. Ahalegin hori guztiok egin dezakegu klima-aldaketa geldiarazteko, bai instituzio eta gobernuek, bai herritar bakoitzak ere”.\nGipuzkoako Foru Aldundiak hainbat ekimen antolatzen jarraituko du aste osoan. Gaur, Tolosako ekintza horrez gain, gosari osasungarriak banatu ditugu Martutene, Oñati eta Azkoitiko bidegorrietatik igaro diren bizikletarien artean. Gainera loreontziak eta informazioa ematen jarraituko dugu Gipuzkoako beste herri batzuetan. Atzo, asteartea, Zumarragan izan zen eta bihar, osteguna, Eibarren izango da. Gainera, Mugikortasun eta Ingurumen departamentuek hitzarmen bat sinatu dute Lurraldebuseko flotak sortzen dituen berotegi-efektuko gasen isuriak neurtzeko. Horren helburua da ingurumen-inpaktua murrizten saiatzea eta garraio publiko iraunkor eta garbiagoa lortzea.


Kalera aterako dira emakumeak | bidasoamedia\nKalera aterako dira emakumeak\nMar. 8, 2018, 10:45 a.m.\nEmakumeen greba izango da martxoaren 8an, lan munduan, zaintzan eta kontsumoan. Manifestazio bat abiatuko da San Juan plazan, 12:00etan. Arratsaldean, San Juan plazatik epaitegira katea egingo dute, 18:00etan. Erakundeekin inolako loturarik ez duten emakumeen talde batek antolatu ditu ekimenok.\nEkintza sinbolikoak egiteko eskatu diete emakumeei, besoko morea jantziaz edota balkoietan greba babesteko mantal aurrekoa zintzilikatuz. Gainera, egun horretan kontsumo guztia gelditzeko deialdia luzatu dute, bereziki “lan esplotazioa eta baliabideen ustiapena” sinbolizatzen duten enpresa eta saltokietan.\nDenei zuzendutako aldarrikapen espazio aske eta siglarik gabea sortzea da helburua, beti ere emakume guztiok zapaltzen eta menperatzen dituen sistema ZIS-HETERO-PATRIARKALA iraultzearen beharra aldarrikatzeko. Emakumeei inposatutako gizarte eredu patriarkal honen ondorioak, anitzak dira. Lanean, harremanetan, etxean, ekonomian, azken batean bizitza profesionalean eta pertsona gisa garapen pertsonalerako eskubidean ere.


Egun ederra pasa zuten sanantondarrek - Dorrao - Guaixe.eus\nEgun ederra pasa zuten sanantondarrek\nGuaixe 2019-01-21 10:27\nDuela bi urteko San Anton ospakizunean elkartutako dorrobarrak.\nSakanako sanantondar kofradietan elkartzen lehenak dorrobarrak izan ziren.\nLarunbatean, 09:00etako mezan elkartu ziren. Elizkizuna eta gero Agustin Lizarraga priorearen etxean hildako kofradeen aldeko errespontsua egin zuten. Itur-aldea elkartean gosaldu eta bazkaldu zuten. 21 kofradeetatik 19 izan ziren mahaiaren bueltan elkartu zirenak.\nLarunbatean ere kofradiaren ardura eskuz aldatu zuten, zozketa bidez. Eta Francisco Lizarraga Senar da arduradun berria. Heldu den urtean ilbeltzaren 18an ospatuko dute San Anton eta priorearen ardura izanen da 15 egun lehenago apaizarekin hitz egitea eta ilbeltzaren 13ko mezan ospakizunaren berri emateko. Gainera, herrian bizi ez diren kofradeei hots egin beharko die. Kofraderen bat hiltzen bada, haren aldeko meza egin eta familiari meza gehiago ateratzeko dirua emateko ardura du prioreak.


Kilima, familientzako gunea – Gure Lurra Elkartea\nKilima, 0-5 urte bitarteko umeak dituzten familientzako jolas librerako gune berria da, Gure Lurra Elkarteak sortua.\nZer da konkretuki?\nJolas librerako eta gurasotasun positiboa sustatzeko gunea. Familientzako topagunea izatea nahi dugu, seme-alabekin jolaserako denbora partekatzeko, beren interesak eta beharrak behatzeko eta haien garapen prozesuan laguntzeko.\nJolas librerako gunea eskaintzen dizuegu, kalitatezko materialez hornitua eta umeen beharrekin eta erritmoekin errespetuzkoa. Gurasotasun positiboa sustatzeko tailerrak eta formakuntzak eskainiko ditugu ere.\nZure familiarekin Kiliman parte hartzea guztiz dohakoa da. Tailerretan eta formakuntzetan\nParte hartzeko kantitate sinboliko bat eskatuko da.\nNorentzat eta noiz?\nKilima 2014-tik aurrera jaiotako haurrentzat eta haien familientzat da eta astelehenetan 17:00tik 19:00etara eta astearteetan eta asteazkenetan 17:00tik 20:00etara, Auzoka komunitate zentroan dago zabalik.\nParte hartzeko, zatoz Kilimara nahi duzunean edo eskatu izen-emate orria Auzoka komunitate zentroan (arratsaldez).


2084 emaitza *:* bilaketarentzat [91 - 100]\nIzen honek bi iturri izan ditzake: latineko alba "zuria" izenondoa eta Europako toponimian bizirik dirauen hitza, "muinoa", "mendia" eta hedaduraz"gaztelua"adierak bide dituena. Baztanen (Nafarroa), esaterako, bada Alba deitzen den mendia. Gainera, erromatarren garaian bazen Alba izeneko hiria, Arabako Lautadan.\nGaztelaniazko Albanoren baliokidetzat emandako izena Deun-ixendegi euzkotarra lanean. Erdarazko forma "Alba Longa hirikoa" esanahia zuen Albanus latineko jentiliziotik dator. San Albano Ingalaterrako lehenengo martiria izan zen.\nGaztelaniazko Albinoren emakumezko baliokidetzat emandako izena Deun-ixendegi euzkotarra lanean. Erdarazko forma albinusetik atera da eta hau albus "zuritik". Euskal izen zaharretan honen kidea den Zuria dugu. Ikus Alba.


Isiltasuna Beti Urrezkoa al da? | Astrology-zodiac-signs.com - Aukeratu Saioa\nIsiltasuna Beti Urrezkoa al da?\nGauza guztietan bezala Merkurioa , beste pertsona batzuekin komunikatzeko modu egokiari buruzko bi teoria paralelo daudela ikusiko dugu. Horietako batek iradokiko du askatasun osoz izan behar dugula edozertaz, une bakoitzean, gure eztarriko chakra zeharkatzen duen berezkotasunaren erraztasuna. Esandako guztiak, azkenean, gure mundua garbituko du eta bihotza eta adimena hobeto lotuko ditu. Beste teoriak iradokitzen du ahalik eta isilen egon behar dugula, oso gutxi hitz egin eta askoz gehiago entzun behar dugula, eta hori egia izan daiteke modu hain drastikoan beharrezkoa ez den murrizketaren zati zaila izan ezik. Isiltasunak lagunduko digu, Saturnok gure bizitzan duen rola onartzen duten gauza guztiak bezala, fedearen zentzua eraikitzen, gure egoeren atzean dagoen logika ulertzen eta geure buruari pentsatzeko denbora eta espazioa eskaintzen, besteengandik sartu gabe.\nMerkurioaren alderdi desafiatzaileek bi mutur hauen arteko oreka galtzea ekarriko dute, non besteen gaineko hizketaldi gehiegiz kargatuta egongo den edo harreman baten muga zeharkatzen duten hitz gehiegiekin kargatuko den. Nolanahi ere, ez dago irtenbiderik espektro honen muturretan erdia aurkitu behar denean. Komunikazioa bere zabalera guztian da, azken finean, beste batzuk burutik oinetara ukitzeko modua. Nahiz eta Merkurioaren arazo nagusia izan Jupiter Hemen ikusiko dugu benetako orekarik eza gure desorekatik datorrela Minbizia - Kaprikornioa ardatz eta gure laguntza edo erronka rolak Ilargia eta Saturno . Bakoitzaren indarraren eta eraginaren arabera, emozioak adierazteko logikara joko dugu hitz egiten ditugun gauzen erantzukizun osoa hartzen ez dugun bitartean, edo isiltasunera pasatuko gara bihotzak zaurituta ditugunean, muga eta hesi bat osatzeko. gure bihotz zauritua babesteko egina dago.\nHemen dagoen trikimailua bien artean okerreko aukerarik ez dagoela onartzea da. Pertsona batek jarraipena egingo dio desio jakin bat elikatzeko eta Arimaren bultzadarekin batera zein bestera mugitzeko. Egin dezakegun gauza bakarra da daramagun barne behar hori onartu eta bereganatzea. Heldu den pertsona orok besteei entzuteko eta hitz egiten hitzez energia ez botatzeko erantzukizuna du, guztiok dugu hitz egiteari uzten ez diotenetatik babesteko ardura. Mutur hauen atarian dantzatzea, egokia aurkitzen saiatzea gaizki dago, izan ere, biak maitatu eta maitatu behar dira gure traje sendoez hitz egiten duten bitartean, gure ahultasunez mintzo diren bezainbeste.\nHitzak isurtzen direnean\nMerkurioaren benetako eginkizuna informazioa partekatzea da. Ona edo txarra izan, helburu bat betetzen du, eta hor agertzen da Merkurio eta Jupiterren gatazka nagusia gure giza munduan. Hitz bakoitzak helburu bat du, gure kontzientziaren, fokatzearen eta erdigunearen muinetik edo besteen (eta geure) energia husten den gure itzaletatik datorren. Benetako informazioa ez dago hitzen ahalmen intelektualaren baitan emozionala bezainbeste. Besteek hitz egiten dutenean erreakzionatzeko modua, baita lotsarik gabe adierazteko dugun askatasuna, funtsean, partekatu edo entzun dezakegun edozein teoria zehatz baino sentimenduarekin lotuta egongo da. Hitzak gure bihotza elikatzeko pentsatuta daude eta hala egingo dute, berdin dio perretxiko pozoitsuekin edo emozio maitekor eta atseginekin elikatzen ditugun. Berdin, beste pertsona batzuen sentimendu negatibotik babestu nahi dugu, batez ere desleialak eta itxuraz jatorrak badira gure bihotzak zintzotasuna eskatzen duen bitartean eta gure garuna entzuten saiatzen garenean.\nJokabideei eta erlazioei dagokienez, Merkuriok zeregin berezia du ukitzeko, emozio bera bihurtzen baita. Gure buruaren eta bihotzaren artean dagokiona, bere zeregina izugarri baliotsua da, baina hitzak emozioak berdinak direla deritzo, mundu pertsonal bakoitzean eta Arima bakoitzarentzat. Adimenak bihotza babesten duen bitartean, bihotzak benetako informazioa ematen du eta edozein kontaktuetan entzuten duen lehen autoritatea da. Norberarekiko erantzukizunaren eta besteekiko erantzukizunaren artean banatu beharrean, ekipajea kendu beharko genuke eta ikusi nola maita dezakegun geure burua, edozein dela ere komunikazioarekin dugun arazoa. Hor sortzen da espazioa benetako erantzukizunari hasiera emateko, gure arazoa konpontzeko sekula aukerarik izan ez duten erruetatik libratzen garenean. Gure xedea ez da kentzen hitz egiten ditugun edo hitz egiten ez duten edozein izanda ere, prest gauden bakoitzean hartzeko dugun erantzukizuna.\nIrakurtzen Dut Sagitarioa Leo Bitxiak Kaprikornioa\nakuarioak eta sagitarioak bat egiten dute\nzodiako zeinua urriaren 19rako\nminbizia zein zerekin bateragarria den


Egin sarrera erregistro bat\nSarrera Erregistroen kontsulta\nIrteera Erregistroen kontsulta\nEgoitza Elektronikoa»Erregistro Elektronikoa\nErregistro elektroniko edo telematikoa Udaleko erregistro orokorraren bide elektronikoa da eta izaera orokorreko eskaera bat modu telematikoan aurkeztu ahal izatea ahalbideratzen du; hau da, etxetik aurkez zenezake, udaleko herritarren arreta zerbitzura bertaratu gabe. Berau erabiltzea Udaleko erregistro orokorrean fisikoki aurkeztearen ordezkoa da.\nZerbitzu hau eguneko 24 orduetan eta urteko egun guztietan dago eraginkor, arrazoi teknikoak direla- eta egiten diren etenaldietan izan ezik.\nNor zaren dioen ziurtagiri digitala behar izango duzu. Egoitza Ezagutzea > Identifikazio eta Sinadura Sisteman atalean, administrazio honekin on-line izapidetzeak egiteko balio duten ziurtagiri digitalak zeintzuk diren eta zelan eska ditzakezun adierazten da. Ziurtagiri digital honek, beste gauza askoren artean, orrialde honetatik eskaera digitala egiteko aukera emango dizu eta baita egoitza honetako herritarren karpetatik edo izapidetzeen ataletik erabilgarri dauden izapidetze guztiak egiteko ere.\nZiurtagiria balioduna izan beharko da, hau da, ez da iraungita egon behar ezta eman duen aginteak atzera botata ere. Software moduan ez badaukazu ipinita zure nabigatzailean, txartel kriptografikoak irakurtzeko irakurgailua beharko duzu.\nZiurtagiri digitalek internetez egiten diren transakzioen legezkotasuna bermatzen dute eta agiriak elektronikoki sinatzen uzten dute, legezko baliozkotasuna emateko.\nErregistro elektronikoan eskaera bat aurkezteko pausuak\nErregistroak PDF euskarriko inprimaki bat bueltatuko dizu eta bertan ohar zenbakia, data eta ordua eta egiaztatzeko eta berreskuratzeko beharko duzun egiaztatze-kodea jasoko dituzu.\nGorde edo inprima ezazu erregistro zigilua duen orria, egindako eragiketaren ziurtagiri moduan balioko dizu- eta.\nKontuan izan beharko duzu erregistroaren zigiludun orria ez jasotzeak, edo transmisioan errore edo hutsen bat egon dela adierazten duen mezua jasotzeak hartzerik ez dela egon esan nahiko duela eta beste une baten aurkeztu beharko dela edo beste bide batzuk erabilita.\nErregistro elektronikoko sarrerak kontsultatzea:\nNire espedienteak zerbitzuak zure bideetatik (aurrez aurre edo elektronikoki) udalaren erregistroan egin dituzun sarrerak kontsultatzen utziko dizu.\nErregistroaren kontsulta zerbitzura sartzea\nAgirietako egiaztatze-kode elektronikoaren bitartez ere, erregistro elektronikoko ziurtagirietara sar zaitezke eta euren egiazkotasuna frogatu, agirien balioztatze zerbitzua erabilita.\nEpeak zenbatzeari dagokionez, prozedura berezietan araututakoa izan ezik, egun baliogabe baten aurkeztutakoa hurrengo egun balioduneko zero ordu eta segundo baten egin dela ulertuko da. Agiriak elektronikoki aurkezteak ez du inola ere suposatuko legez ezarritako eperik aldatzea.\nUdaleko erregistro elektronikoko eraginetarako egun baliogabetzat hartuko dira, Autonomia Erkidegoko jaien egutegi ofizialean adierazitako jai egunak eta herri honetako jai egunak. Egutegi hau egoitza elektronikoan argitaratuta dago.\nErregistro elektronikoaren beste ordezko bide batzuk\nBide elektronikoa erabilita aurkezteak borondatezko izaera dauka, beraz azaroaren 26ko 30/1992 Legeko 38.4 artikuluan adierazitako lekuak erabiltzearen ordezkoa da, ekainaren 22ko 11/2007 Legeko 27. artikuluan aurreikusten diren salbuespenekin.


Pilar eta Joan Miró Fundazioa - Wikipedia, entziklopedia askea.\nPilar eta Joan Miró Fundazioa\nFrancisco Copado Carralero (en)\nPilar eta Joan Miró Fundazioa, baita ere Fundació Miró Mallorca, Palman irekitako fundazio kulturala da. Erakundea Joan Miró (1893-1983) margolari katalana eta bere emaztea Pilar nahiaren ondorioz sortu zen 1956an. Asmoa hiriari gune kultural eta artistikoa ematea zen. Pinakotekan artistaren 6.000 lan biltzen dira: margolanak, marrazkiak, zirriborroak eta beste motatako dokumentuak.\nKonplejua Son Abrines ondoan dago, 1956tik Miróren etxe propioa izan zenaren ondoan. Barruan Son Boter dago, margolariaren lehen tailerra izan zena, etxe tradizionalaren gisa moldatuta. Bigarren tailerra margolariaren laguna zen Josep Lluís Sert arkitektoak egin zuen. Lorategietan eskulturak eta muralak ikus daitezke.\nMultzoa bi eraikin ditu: bat lineala non ikastegiaren zerbitzuak biltzen diren, eta beste bat, izarraren formarekin, non erakusketak egiten diren. Argia hormetan irekitako zirrituetatik sartzen da; zirritu horiek forma desberdinak dituzte eta kanpoko argiaren arabera barrukoa aldatzen dute.\n1992an, Moneo Eraikina altxatu zen, Rafael Moneoren lana. Bertan zerbitzu administratiboak biltzen dira.\nFundazioaren lan garrantzitsua abangoardiaren inguruko erakusketak antolatzea da.\nEskultura eta sarrera nagusia.\nLorategietan eskulturak ikus daitezke.\nMiró estudioa kanpotik ikusita.\nJoan Miró fundazioa\n(Gaztelaniaz):[* Fundazioaren webgune ofiziala.\nMultimedia: Fundació Pilar i Joan Miró\nISNI: 0000 0001 2175 5662\nBNF: 12494096t (data)\nDirectorio de Museos y Colecciones de España: 218\nWikipedia:Directorio de Museos y Colecciones de España identifikatzailea duten artikuluak\nJosep Lluís Sertek diseinatutako eraikinak\nBalear Uharteetako kultura\nOrriaren azken aldaketa: 20 iraila 2020, 15:39.


Willis Drummond taldeak eta Pablo Haselek kontzertua emango dute larunbatean Azkoitian - Urola Kostako Hitza : Urola Kostako Hitza\nWillis Drummond taldeak eta Pablo Haselek kontzertua emango dute larunbatean Azkoitian\nLarunbatean, uztailak 20, Pablo Hasel rap kantariak eta Willis Drummond taldeak kontzertu bana eskainiko dute Azkoitiko plazan, 23:00etan hasita. Azkoitiko tabernarien elkarteak antolatu ditu bi kontzertuak.\nAzkoitiko plazan bi kontzertu izango dira larunbatean, uztailak 20, 23:00etan hasita. Batetik, Willis Drummond talde baionarra igoko da agertokira; 2006. urtean hasi zuten ibilbidea lapurtarrek, eta ordutik, hainbat disko argitaratu dituzte. Bestetik, Pablo Hasel rap kantari katalana izango da Azkoitian. Bigarren urtez izango da Hasel Azkoitian, iaz ere kontzertua eman baitzuen bertan. Honako lotura honetan irakur daiteke UROLA KOSTAKO HITZAk rap kantariari joan den urtean egindako elkarrizketa. Bi kontzertuak Azkoitiko Um Blem Ble tabernarien elkarteak antolatu ditu.


Gazteentzako alokairu-laguntzan hobekuntzaHirukide | Hirukide\nAlbisteak | 02 May 2022\nEusko Jaurlaritzak hainbat hobekuntza egin ditu gazteei alokairua ordaintzeko ematen dien 275 €-ra arteko hileroko laguntzan. Besteak beste, laguntzaren hiru urtera arteko muga ezabatu du (orain, mugarik gabekoa izango da, 36 urte bete arte), eta kide ugariko familien diru-sarreren gehieneko muga igo.\nNeurria Gaztelagun programaren berrikusketaren baitan dago. Programa, maiatzaren 6an aktibatuko dena, 18 eta 35 urte bitarteko gazteak ditu xede. Beste berritasun batzuen artean, onuradun gehiago izatea ahalbidetuko du; izan ere, 18.000 €-tik 24.500 €-ra igo du urteko diru-sarrera gordinen muga norbanakoen kasuan, 30.000 €-ra familientzat eta 32.000 €-ra kide ugariko familientzat.\nGainera, errolda-betekizuna urtebetetik sei hilabetera murriztu da; alokairua ordaintzeko gehieneko laguntza % 50etik % 60ra hedatu da, 275 €-ra arte; eta diruz lagun daitekeen gehieneko alokairua hilean 800 €-ra igo da, bizitokiaren arabera.\nEra berean, laguntza izateko gehieneko alokairu-zenbatekoa ere areagotu da: hiru hiriburuetan, 775 €-tik 800 €-ra igaro da; metropolialdeetan eta 10.000 biztanletik gorako udalerrietan, berriz, 750 €-an geratuko da; eta gainerako udalerrietan, azkenik, 675 €-an.\nHirukidetik azpimarratu nahi dugu gure esku dagoen guztia egingo dugula familia ugarien kasuan, laguntza horiek jasotzeko aukera izatean, Familia Errenta Estandarizatua kontuan har dadin. Gure ustez sistema hori askoz bidezkoagoa da familia bakoitzaren diru-sarrerak kontuan hartzeko orduan. Gainera, gogorarazi nahi dugu etxebizitzaren alokairuen prezioak desberdinak direla azalera handiagokoak badira, eta, beraz, kolektibo horrentzako gastu handiagoa dakartela. Horregatik, hori laguntzaren zenbatekoan islatu beharko litzatekeela uste dugu.\nhttps://hirukide.com/eu/mejora-de-la-ayuda-al-alquiler-para-jovenes/https://hirukide.com/wp-content/uploads/2022/05/ayuda-alquil.jpghttps://hirukide.com/wp-content/uploads/2022/05/ayuda-alquil-300x300.jpg 2022-05-04T15:22:02+00:00 HirukideAlbisteak\nEusko Jaurlaritzak hainbat hobekuntza egin ditu gazteei alokairua ordaintzeko ematen dien 275 €-ra arteko hileroko laguntzan. Besteak beste, laguntzaren hiru urtera arteko muga ezabatu du (orain, mugarik gabekoa izango da, 36 urte bete arte), eta kide ugariko familien diru-sarreren gehieneko muga igo. Neurria Gaztelagun programaren berrikusketaren baitan dago. Programa, maiatzaren...


Klarionez zikin - Bada, nik potolo ikusten dut\nWebean honako azalpena ematen dute: Zergatik Txantxangorria? Txantxangorria maite dugun animalia txiki eta kuttuna da; bizkorra, bizia. Euskarak bezalaxe, hegoak astintzea behar du airetik arin ibil dadin. Hala, txantxangorriak euskararekiko antz handia eta hurbiltasuna du, gure hizkuntzaren irudikapen paregabea izanik.\nBada, ez nago ados lehen baieztapenarekin: irudiko txantxangorria ez dakit kuttuna den, baina dudarik gabe, ez da ez bizkorra, ez biziegia. Potolo dago, borobil-borobila da, mugitzeko trakets derrigorrean. Gainera hegalak txikiegi ditu honelako gorputz astunerako, eta horregatik ez nago ados bigarren baieztapenarekin: txori horrek, nahiz eta hegoak astindu, ez da arin ibiliko airean. Haatik, hirugarrenaren baieztapenarekin bat nator: txoria gure hizkuntzaren irudikapen egokia da: hegal egiteko zailtasunak ditu.\nZergatik dago astun, mugitzeko zailtasunekin, gure txoria? Arrazoi bi ekarriko ditut hona:\n1. Badago iritzi bat nahiko zabaldua eta sustraitua, ez hainbestetan adierazia: euskara “egotea” nahikoa da, hau da, paper ofizialetan, karteletan eta ekitaldi baten hasierako mintzaldian euskara “badago”, ongi dago. Horrela argi geratzen da beste hizkuntza bat badugula, betetzen du bere “kuota”. Baina segituan gauza gehienak, eta bereziki “inportanteak” gazteleraz egingo ditugu. Euskararen funtzioa batez ere sinbolikoa da, ez praktikoa. Kontua zera da, hizkuntzak tresnak dira, eta, praktikoak ez badira, ezer gutxi dira, erabilgarritasuna beren funtsa delako. Euskarak erabilera hutsezko esparruak behar ditu, arnasa hartzeko, elikatzeko, indartzeko eta biziberritzeko, bertan erabat erabilgarri izateko. Eta esparru nagusietako horietako bat administrazio publikoa beharko luke izan. Ofizialtasunak izugarrizko ahalmena du hizkuntzak garatzeko, baldin eta ofizialtasun horrek administrazio-erabilera ekartzen badu, bestela adierazpen erretoriko hutsa bihurtzen da (Irlanda, adibidez). Administrazioek beren barne funtzionamendua begiratu beharko lukete eta apustu sendoagoa egin euskaraz funtzionatzeko, ez soilik nola hala (eta beharko litzatekeen baino gutxiagotan) euskaraz herritarrak artatzeko. Eta hor badago bide luzea egiteko. Zenbat lekutan euskaldunek egiten dute lan euskaraz (bilerak, dokumentuak, komunikazioak, kontsultak..)? Ez da nahikoa Hizkuntza Eskakizunak ezartzea, gero gehienetan gazteleraz egiten bada lan “erosotasunaren” poderioz. Euskaraz gero eta erosoago eta hobeto aritzeko, euskaraz aritu behar da. Momentu honetan urrats bat eman beharrekoa da: euskara bihurtu administrazio publikoaren barne hizkuntza erreferentzial nagusia. Aztertu beharko dira esparruak, epeak eta prozedurak, baina erronka saihestezina da. Besteak beste, bermatzeko herritar guztiei beren aukerako hizkuntza ofizialean emango zaiela zerbitzua, gaur egungoa hankamotz geratzen baita nahiko genukeen baino gehiagotan.\n2. Bigarren arrazoia euskararen irakaskuntzarekin zerikusia du. Ebaluazio Diagnostikoek hasieratik, 2009tik, detektatu zituzten euskararen inguruko gabeziak. Eta azken ebaluazioaren datuetan beherakada kezkagarria egon da. Ikasle kopururik handiena Hasierako Mailan (baxuenean, ikus http://www.isei-ivei.hezkuntza.net/web/guest/detalle-informe-ed?p_p_id=KAIOAContenido_WAR_w24mContenidoWAR&p_p_lifecycle=1&p_p_state=normal&_KAIOAContenido_WAR_w24mContenidoWAR_idArticulo=1267054&_KAIOAContenido_WAR_w24mContenidoWAR_idPlantilla=INFORME_DETALLE ). Hezkuntza Administrazioak ezer gertatuko ez balitz bezala egiten du, eta ardura ikastetxeetara bideratzen du (hobekuntza planak egiteko aginduz). Ikastetxeek beren gogoeta egin behar dute, noski, eta hobekuntzak landu. Baina hor ez da amaitzen Hezkuntza Administrazioaren ardura: arazo estrukturala da eta konponbide estrukturalak beharko dira, administrazioaren esku daudenak.\nOndo dago Administrazio Publikoek (kasu honetan Eusko Jaurlaritza, aldundi eta udal nagusien babesaz) kanpainak bideratzea herritarrongan euskararekiko atxikimendua bultzatzeko. Baina hobeto egongo litzateke administrazio horiek euskaraz funtzionatzeko (goitik behera) neurri eta erabaki zehatzak hartuko balituzte, ganorazko ahaleginean. Hobeto egongo litzateke euskara lehentasunezko gaitzat hartuko balute eta gestionatzen duten zerbitzuetako ohiko hizkuntza izan dadin lan egingo balute. Hegal egiteko txoriak hegalak astindu behar ditu eta airean mugitzeari beldurra kendu.


Atxilotu bat Getxon osasun publikoaren aurkako ustezko delitu batengatik - Deia\nJoan den larunbatean\nAtxilotu bat Getxon osasun publikoaren aurkako ustezko delitu batengatik\ndeia.eus 21.04.2020 | 18:01\nGETXO. Pasa den larunbatean, apririlaren 18an, Getxoko Udaltzaingoak gizonezko bat atxilotu zuen Andra Marin, osasun publikoaren aurkarko ustezko delitu batengatik.\nGertaera Iberberangoko gasolindegien inguruan gertatu zen. Herritarren Segurtasunerako arloari atxikita zegoen uniformerik gabeko patruila batek gizon bat ikusi zuen inguruan aparkatuta zegoen auto batera hurbiltzen, barruan beste gizon bat zegoen tokira sartu eta berarekin papelina bat trukatu zuen. Horretan hauts zuriko substantzia bat zegoen, eta horren truke, diru-kopuru bat jaso zuen. Ondoren, bere ibilgailutik azkar alde egiten saiatu zen, baina autobiaren sarreran zain zeuden beste bi agentek geldiarazi zuten.\nIbilgailuari eta ustezko egileari prebentziozko miaketa egin ondoren, poliziek 2.377 € aurkitu zituzten bere gauzen artean, billete zatikatuetan. Eskubideak irakurri ondoren, atxilotu zuten, osasun publikoaren aurkako ustezko delitu bat egotzita. 34 urteko Getxoko gizonezkoa da eta epailearen esku utzi zuten. Konfinamendua ez betetzeagatik ere salatu zuten.\nEra berean, substantzia estupefazientea erosi zuenari ere salaketa jarri zioten Herritarren Segurtasunerako Legearen bi aktarekin, bata konfinamenduari buruzko Errege Dekretua ez betetzeagatik eta bestea, bide publikoan substantzia estupefazienteak edukitzeagatik.\nBESTE ATXILOTU BAT, ATXILOTZEKO AGINDUA ZUENA\nBestalde, udaltzaingoak beste pertsona bat atxilotu zuen atzo, igandean, 03:16an, Algortako kale batean konfinamendu-dekretua bete gabe egoteagatik.\nIdentifikatu zutenean, egiaztatu zen Getxoko epaitegi batek atxilotzeko agindu bat zuela bere kontra, eta horregatik atxilotu egin zuten. 41 urteko gizonezko bat da, udalerriko bizilaguna, eta Guardiako Epaitegira eraman zuten beharrezko izapideak egin ondoren.


Instalazioen alokairua | Sagardoa Route\nOndorengo sagardotegiek beren instalazioak eskaintzen dituzte enpresentzako: Iparraguirre, Irigoien-Herrero, Oiharte eta Petritegi.\nHernanin kokatuta dago Iparragirre sagardotegia, Donostiako hirigunetik 10 minutura. Baserrian du jatorria egungo sagardotegiak. Sagardo Gunea da Iparragirren ekitaldien, bileren eta kongresuen egoitza nagusia. Bertara sarrera garai bateko mandiyotik egiten da oraindik ere, bere garaian ganbarara belarra zein sagarrak igotzeko aldapatxotik, alegia.\nSagardotegi honek etxe inguruan dauka bisitatzeko sagastia, parking handia, terraza irekia hiru jantoki egokitu, egurrezko upategira sarbidea eta sagardo gunea.\nIrigoien-Herrero sagardotegiak mendeurrena bete berri du. Astigarragan dago kokatuta, Donostiako erdigunetik 5 minutura, Errenteriara doan errepide nagusiaren albo batean. Etxeko sagardo botilaren garrantzia eta egur lana dira etxe honetan bereizgarri nagusi. Etxeko aretoetara garamatzan ate nagusia zeharkatu bezain pronto jabetzen gara lekuaren xarmaz. Balkoi eta egur jolasek etxeko txokoak zeharkatzen dituzte, labirinto bideetan zehar goiko eta beheko upategiak lotuz.\nEgurrezko jauregi honek badu ondoan beste eraikin berezi bat, dastalekua. Ekitaldi, bilera, dastatze eta beste hainbat ekintzatarako prestatuta dagoen gunea da, beharrezko elementu guztiekin.\nIrigoien-Herrero sagardotegiak parking handia du eta zuzeneko sarbidea errepide nagusitik.\nOiharte Sagardotegia Goierrin dago kokatuta, Zerain herrian. Mendiz eta landez inguratutako bailara zoragarria da, euskal lurretako “highland” ezaguna. Kokapen berezi honek zuzenean garraiatzen gaitu gure jatorrira. Oiharte etxean landetxea dago kokatuta, hainbat logela eta aretorekin ekintzak bertan egin ahal izateko. Baserrian, halaber, oraindik ere garai bateko lurreko sukaldea eta bertako altzariak ikusgai dituzte.\nSagardotegia baserriaren ondoan eraiki zuten, beirate eder batean barruan. Argitasun honek kontrastea egiten du lurpeko eraikinarekin, upategiarekin eta jantoki pribatuarekin. Eraikin goxoa eta bikaina da hainbat ekitaldi bertan egiteko: ezkontzak, bilerak eta team buildingak.\nEtxeak parking zabala dauka eta Zeraindik sarbide zuzena du. Etxearen magalean dugu sagastirik gazteena eta bisitak bertan egiten dira. Mimoz zaindutako lekua da eta laster hasiko dira sagastiak sagarrak ematen.\nPetritegi sagardotegia 1526. Urtean sortu zen. Astigarragan dago kokatuta Donostiatik 7 kmra. Hainbat eraikin eta areto ditu, baita zerbitzu anitz ere. Petritegi etxeak urte luzetako esperientzia du enpresentzako ekitaldien antolakuntzan.


649 kilo elikagai batu dituzte Saharako errefuxiatuei laguntzeko Antzuolan - Antzuola - Goiena.eus\n649 kilo elikagai batu dituzte Saharako errefuxiatuei laguntzeko Antzuolan\nMaider Arregi 2016-01-26 11:27\nSahararrei laguntzeko Anelkarrek aurten ere elikagaiak batu ditu. Kanpaina bukatu da Antzuolan eta atzo, astelehena, sartu zituzten kaxetan zenbaketa egiteko; aurten gainera iaz baino elikagai gehiago batu dute herriko dendetan eta eskolan. Anelkarrek herritarrei esker ona adierazi gura die.\nPozik azaldu dira Anelkarreko kideak herritarrek aurten ere Saharako errefusatuekiko erakutsi duten elkartasunagatik. Iazko elikagai bilketa kanpaina gainditu egin dute-eta antzuolarrek. Atzo arratsaldean Olaran etxean batu ziren elikagaiak kaxatan biltzeko eta zenbaketa egiteko Anelkarreko kideak.\nAurten 52 kaxa eta 649 kilo elikagai batu dituzte; iazkoa gaindituz: izan ere, iaz 40 kaxa batu ziren eta 612 kilo elikagai.\nEgoera larria Saharan\nSaharako kanpamentuen egoera are larriagoa da urrian gertatutako uholdeen ondorioz. Horregatik, aurten laguntza ekonomikoa ere batzen dihardute Anelkarrek eta SOS Sahara elkarteak.\n40 urte beteko dira otsailaren 27an Saharako errepublika aldarrikatu zela, Hala, dirua batzeko zozketa bat antolatu gura dute eta zapatua dela aprobetxatuz ekintza berezi bat ere egin gura dute Anelkarrek eta Bergarako Bubisher elkarteak elkarlanean.\nLaguntza Ekonomikoa: Euskadiko Kutxan: 3035 0080 94 0800054177